text:
σημείο της εμφανούς επιφάνειας κατά τη διεύθυνση του άξονα αναφοράς δεν επιτρέπεται να απέχει περισσότερο από 400 mm από το απώτατο εξωτερικό άκρο του οχήματος. Η συνθήκη αυτή δεν έχει εφαρμογή στους προαιρετικούς οπίσθιους φανούς.
 Η απόσταση μεταξύ των εσωτερικών ακμών των δύο εμφανών επιφανειών προς τη διεύθυνση των αξόνων αναφοράς πρέπει:
 Για οχήματα κατηγορίας M1 και N1: χωρίς ειδικές απαιτήσεις
 Για όλες τις άλλες κατηγορίες οχημάτων: να μην είναι μικρότερη από 600 mm. Η απόσταση αυτή επιτρέπεται να μειωθεί στα 400 mm, αν το συνολικό πλάτος του οχήματος είναι μικρότερο των 1 300 mm.
 6.10.4.2. Καθ’ ύψος: όχι λιγότερο από 350 mm και όχι περισσότερο από 1 500 mm (ή όχι περισσότερο από 2 100 mm αν το σχήμα του αμαξώματος δεν επιτρέπει την τήρηση του ορίου των 1 500 mm και δεν είναι τοποθετημένοι οι προαιρετικοί φανοί) από το έδαφος. Εάν είναι τοποθετημένοι οι προαιρετικοί φανοί, αυτοί πρέπει να βρίσκονται σε ύψος συμβατό με τις απαιτήσεις της παραγράφου 6.10.4.1, τη συμμετρία των φανών και σε κατακόρυφη απόσταση όσο το δυνατόν μεγαλύτερη επιτρέπει το σχήμα του αμαξώματος, αλλά όχι λιγότερο από 600 mm πάνω από τους υποχρεωτικούς φανούς
 6.10.4.3. Κατά μήκος: όπισθεν του οχήματος.
 6.10.5. Γεωμετρική ορατότητα
 6.10.5.1. Οριζόντια γωνία: 45° προς τα μέσα και 80° προς τα έξω.
 Κατακόρυφη γωνία: 15° πάνω και κάτω από την οριζόντια γραμμή. Η κατακόρυφη γωνία κάτωθεν της οριζοντίου επιτρέπεται να μειωθεί στις 5° στην περίπτωση φανών που ευρίσκονται σε ύψος μικρότερο από 750 mm από το έδαφος. Η κατακόρυφη γωνία άνωθεν της οριζοντίου επιτρέπεται να μειωθεί στις 5° στην περίπτωση προαιρετικών φανών που ευρίσκονται όχι λιγότερο από 2 100 mm πάνω από το έδαφος.
 6.10.5.2. Για οχήματα κατηγορίας M1 και N1, ως εναλλακτική περίπτωση εκείνης της παραγράφου 6.10.5.1, κατά την κρίση του κατασκευαστή ή του δεόντως εξουσιοδοτημένου αντιπροσώπου του, και μόνον εάν στο όχημα υπάρχει τοποθετημένος οπίσθιος φανός πλευρικής σήμανσης.
 Οριζόντια γωνία: 45° προς τα έξω και 45° προς τα μέσα.
 Κατακόρυφη γωνία: 15° πάνω και κάτω από την οριζόντια γραμμή. Η κατακόρυφη γωνία κάτωθεν της οριζοντίου μπορεί να μειωθεί στις 5° εάν οι φανοί είναι σε απόσταση μικρότερη των 750 mm πάνω από το έδαφος.
 Για να θεωρηθεί ορατός, ο φανός πρέπει να προσφέρει ανεμπόδιστη θέα της εμφανούς επιφάνειας σε έκταση τουλάχιστον 12,5 cm2. Η φωτίζουσα περιοχή αντανακλαστήρα που δεν εκπέμπει φως εξαιρείται.
 6.10.6. Προσανατολισμός
 Προς τα πίσω.
 6.10.7. Ηλεκτρικές συνδέσεις
 Σύμφωνα με την παράγραφο 5.11.
 Ωστόσο, αν ο οπίσθιος φανός θέσης είναι αμοιβαία ενσωματωμένος με δείκτη κατεύθυνσης η ηλεκτρική σύνδεση του εμπρόσθιου φανού θέσης στην αντίστοιχη πλευρά του οχήματος ή το αμοιβαία ενσωματωμένο μέρος του μπορεί να είναι έτσι ώστε να σβήνει καθ' όλη τη περίοδο (τόσο κύκλος ανάμματος όσο και σβησίματος) ενεργοποίησης του φανού δείκτη κατεύθυνσης.
 6.10.8. Ενδεικτικό
 Υποχρεωτικό ενδεικτικό έναρξης λειτουργίας. Είναι συνδυασμένο με το ενδεικτικό των εμπρόσθιων φανών θέσης.
 6.10.9. Άλλες απαιτήσεις
 Όχι
 6.11. Οπίσθιος φανός ομίχλης (κανονισμός αριθ. 38)
 6.11.1. Παρουσία
 Διατάξεις των κατηγοριών F ή F1 ή F2: Υποχρεωτικές.
 6.11.2. Αριθμός
 Ένας ή δύο
 6.11.3. Διάταξη τοποθέτησης
 Χωρίς ειδικές απαιτήσεις.
 6.11.4. Θέση
 6.11.4.1. Κατά πλάτος:


text:
Εάν υπάρχει μόνον ένας οπίσθιος φανός ομίχλης, αυτός ευρίσκεται, ως προς το διάμηκες επίπεδο συμμετρίας του οχήματος, στην πλευρά που είναι αντίθετα από την επιβεβλημένη διεύθυνση κυκλοφορίας στη χώρα ταξινόμησης του οχήματος. Το κέντρο αναφοράς μπορεί επίσης να ευρίσκεται στο διάμηκες επίπεδο συμμετρίας του οχήματος.
 6.11.4.2. Καθ’ ύψος: όχι λιγότερο από 250 και όχι περισσότερο από 1 000 mm πάνω από το έδαφος. Για οχήματα κατηγορίας N3G (παντός εδάφους), το μέγιστο ύψος μπορεί να αυξηθεί στα 1 200 mm.
 6.11.4.3. Κατά μήκος: στο πίσω μέρος του οχήματος.
 6.11.5. Γεωμετρική ορατότητα
 Προσδιορίζεται από τις γωνίες α και β, όπως αυτές ορίζονται στην παράγραφο 2.13:
 α
 =
 5° προς τα άνω και 5° προς τα κάτω;
 β
 =
 5° προς τα άνω και 5° προς τα κάτω;
 6.11.6. Προσανατολισμός
 Προς τα πίσω.
 6.11.7. Ηλεκτρικές συνδέσεις
 Είναι τέτοιες ώστε:
 6.11.7.1.
 το άναμμα του ή των οπίσθιων φανών ομίχλης να είναι δυνατό μόνον όταν είναι αναμμένοι οι φανοί πορείας, οι φανοί διασταύρωσης ή οι εμπρόσθιοι φανοί ομίχλης,
 6.11.7.2.
 το σβήσιμο του ή των οπίσθιων φανών ομίχλης να είναι δυνατό ανεξάρτητα από οποιοδήποτε άλλο φανό,
 6.11.7.3.
 Ισχύει μία από τις κατωτέρω εναλλακτικές δυνατότητες:
 6.11.7.3.1.
 Επιτρέπεται να εξακολουθεί να είναι αναμμένος(-οι) ο (οι) οπίσθιος(-οι) φανός(-οι) ομίχλης μέχρις ότου σβησθούν οι φανοί θέσης, και ο (οι) οπίσθιος(-οι) φανός(-οι) ομίχλης πρέπει εν συνεχεία να παραμένει(-ουν) σβηστός(-οι) μέχρις ότου ανάψει(-ουν) πάλι εκ προθέσεως·
 6.11.7.3.2.
 ενόσω ο διακόπτης του οπίσθιου φανού ομίχλης είναι στη θέση «on» (φανός αναμμένος), πρέπει να εκπέμπεται ένα προειδοποιητικό, τουλάχιστον ηχητικό, σήμα, πέραν του υποχρεωτικού ενδεικτικού (παράγραφος 6.11.8), σε περίπτωση που το κύκλωμα ανάφλεξης έχει διακοπεί ή το κλειδί λειτουργίας του κυκλώματος ανάφλεξης έχει αφαιρεθεί και η πόρτα του οδηγού είναι ανοικτή, ανεξαρτήτως εάν οι φανοί της παραγράφου 6.11.7.1 είναι αναμμένοι ή σβηστοί.
 6.11.7.4.
 Εκτός των περιπτώσεων που προβλέπονται στις παραγράφους 6.11.7.1 και 6.11.7.3 ο (οι) οπίσθιος(-οι) φανός (-οί) ομίχλης πρέπει να λειτουργεί(-ούν) ανεξαρτήτως από το άναμμα ή σβήσιμο οποιωνδήποτε άλλων φανών.
 6.11.7.5.
 Ο (οι) οπίσθιος(-οι) φανός(-οί) ομίχλης για ένα έλκον μηχανοκίνητο όχημα μπορεί/μπορούν να σβήνουν αυτόματα όταν είναι συνδεδεμένο με ρυμουλκούμενο και ο (οι) οπίσθιος(-οι) φανός(-οί) ομίχλης του ρυμουλκούμενου είναι ενεργοποιημένος(-οι).
 6.11.8. Ενδεικτικό
 Υποχρεωτικό ενδεικτικό έναρξης λειτουργίας. Ανεξάρτητο φωτεινό προειδοποιητικό που δεν αναβοσβήνει.
 6.11.9. Άλλες απαιτήσεις
 Σε όλες τις περιπτώσεις, η απόσταση μεταξύ του οπίσθιου φανού ομίχλης και καθενός από τους φανούς πέδησης είναι μεγαλύτερη από 100 mm.
 6.12. Φανός στάθμευσης (κανονισμός αριθ. 77 ή 7)
 6.12.1. Παρουσία
 Προαιρετική σε μηχανοκίνητα οχήματα μήκους μέχρι 6 μέτρα και πλάτους μέχρι 2 μέτρα.
 Σε όλα τα υπόλοιπα οχήματα απαγορεύεται.
 6.12.2. Αριθμός
 Ανάλογα με τη διάταξη τοποθέτησης.
 6.12.3. Διάταξη τοποθέτησης
 Είτε δύο εμπρόσθιοι φανοί και δύο οπίσθιοι, είτε ένας φανός σε κάθε πλευρά.
 6.12.4. Θέση
 6.12.4.1. Κατά πλάτος: Το πλέον απομακρυσμένο από το διάμηκες επίπεδο συμμετρίας του οχήματος σημείο της εμφανούς επιφάνειας κατά τη διεύθυνση του άξονα αναφοράς δεν επιτρέπεται να απέχει περισσότερο από 400 mm από το απώτατο εξωτερικό άκρο του οχήματος.
 Επιπλέον, στην περίπτωση που υπάρχουν δύο φανοί, οι φανοί πρέπει να ευρίσκονται στις πλευρές του οχήματος.
 6.12.4.2. Καθ’ ύψος:
 Για οχήματα κατηγορίας M1 και N1:

type: contracts

jurisdiction: EU


text:
χωρίς ειδικές απαιτήσεις.
 Για όλες τις άλλες κατηγορίες οχημάτων: όχι λιγότερο από 350 mm και όχι περισσότερο από 1 500 mm (όχι περισσότερο από 2 100 mm, αν το σχήμα του αμαξώματος καθιστά αδύνατη την τήρηση του ορίου των 1 500 mm) πάνω από το έδαφος.
 6.12.4.3. Κατά μήκος: χωρίς ειδικές απαιτήσεις.
 6.12.5. Γεωμετρική ορατότητα
 Οριζόντια γωνία: 45° προς τα έξω, προς τα εμπρός και προς τα πίσω.
 Κατακόρυφη γωνία: 15° πάνω και κάτω από την οριζόντια γραμμή. Η κατακόρυφη γωνία κάτωθεν της οριζοντίου μπορεί, ωστόσο, να μειωθεί στις 5° στην περίπτωση που οι φανοί βρίσκονται σε ύψος μικρότερο από 750 mm από το έδαφος.
 6.12.6. Προσανατολισμός
 Έτσι ώστε οι φανοί να πληρούν τις απαιτούμενες συνθήκες ορατότητας προς τα εμπρός και προς τα πίσω.
 6.12.7. Ηλεκτρικές συνδέσεις
 Η σύνδεση επιτρέπει το άναμμα του(των) φανού(-ων) στάθμευσης που ευρίσκεται(-ονται) στην ίδια πλευρά του οχήματος ανεξαρτήτως από οποιονδήποτε άλλο φανό.
 Πρέπει να είναι δυνατή η λειτουργία του ή των φανών στάθμευσης και, κατά περίπτωση, των εμπρόσθιων και οπίσθιων φανών θέσης σύμφωνα με την παράγραφο 6.12.9 κατωτέρω, ακόμη και αν η διάταξη που θέτει σε λειτουργία τον κινητήρα ευρίσκεται σε θέση που καθιστά αδύνατη τη λειτουργία του κινητήρα. Απαγορεύεται η ύπαρξη διάταξης που απενεργοποιεί αυτομάτως τους φανούς αυτούς συναρτήσει του χρόνου.
 6.12.8. Ενδεικτικό
 Προαιρετικό ενδεικτικό έναρξης λειτουργίας. Αν υπάρχει, δεν πρέπει να συγχέεται με το ενδεικτικό των εμπρόσθιων και οπίσθιων φανών θέσης.
 6.12.9. Άλλες απαιτήσεις
 Η λειτουργία αυτού του φανού μπορεί επίσης να επιτυγχάνεται με το ταυτόχρονο άναμμα των εμπρόσθιων και οπίσθιων φανών θέσης που ευρίσκονται στην ίδια πλευρά του οχήματος. Στην περίπτωση αυτή, οι φανοί που πληρούν τις απαιτήσεις των εμπρόσθιων ή οπίσθιων φανών θέσης θεωρούνται ότι πληρούν τις απαιτήσεις των φανών στάθμευσης.
 6.13. Φανός ένδειξης όγκου οχήματος (κανονισμός αριθ. 7)
 6.13.1. Παρουσία
 Διατάξεις των κατηγοριών A ή AM (ορατές από εμπρός), και διατάξεις των κατηγοριών R, R1, R2, RM1 ή RM2 (ορατές από πίσω):
 Υποχρεωτική σε οχήματα πλάτους άνω των 2,10 μέτρων. Προαιρετική σε οχήματα πλάτους μεταξύ 1,80 και 2,10 μέτρων. Οι οπίσθιοι φανοί όγκου είναι προαιρετικοί στα οχήματα τύπου «πλαισίου με θάλαμο οδήγησης».
 6.13.2. Αριθμός
 Δύο ορατοί από εμπρός και δύο ορατοί από πίσω.
 Προαιρετική: πρόσθετοι φανοί πρέπει να τοποθετούνται ως ακολούθως:
 α)
 δύο ορατές από εμπρός·
 β)
 δύο ορατές από πίσω.
 6.13.3. Διάταξη τοποθέτησης
 Χωρίς ειδικές απαιτήσεις.
 6.13.4. Θέση
 6.13.4.1. Κατά πλάτος:
 Εμπρός και πίσω: Όσον το δυνατόν πλησιέστερα στο απώτατο εξωτερικό άκρο του οχήματος. Η συνθήκη αυτή θεωρείται ότι πληρούται όταν το κατά τη διεύθυνση του άξονα αναφοράς σημείο της εμφανούς επιφάνειας που είναι το πλέον απομακρυσμένο από το διάμηκες επίπεδο συμμετρίας του οχήματος δεν απέχει περισσότερο από 400 mm από το απώτατο εξωτερικό άκρο του οχήματος.
 6.13.4.2. Καθ’ ύψος:
 Εμπρός: Μηχανοκίνητα οχήματα - το οριζόντιο επίπεδο που εφάπτεται στο άνω άκρο της εμφανούς επιφάνειας κατά τη διεύθυνση του άξονα αναφοράς της διάταξης δεν ευρίσκεται χαμηλότερα από το οριζόντιο επίπεδο που εφάπτεται στο άνω άκρο της διαφανούς ζώνης του ανεμοθώρακα.
 Ρυμουλκούμενα και ημιρυμουλκούμενα - στο μέγιστο ύψος που είναι συμβατό με τις απαιτήσεις που αφορούν το πλάτος, το σχέδιο


text:
και τις λειτουργικές απαιτήσεις του οχήματος καθώς και με τη συμμετρία των φανών.
 Πίσω: Στο μέγιστο ύψος που είναι συμβατό με τις απαιτήσεις που αφορούν το πλάτος, το σχέδιο και τις λειτουργικές απαιτήσεις του οχήματος και με τη συμμετρία των φανών.
 Τόσο οι προαιρετικοί όσο και οι υποχρεωτικοί (κατά περίπτωση) φανοί πρέπει να τοποθετούνται όσο το δυνατό ξεχωριστά στο ύψος αν είναι εφικτό και συμβατό με τις απαιτήσεις σχεδιασμού/λειτουργίας του οχήματος και με τη συμμετρία των φανών.
 6.13.4.3. Κατά μήκος, χωρίς ειδικές απαιτήσεις
 Οι πρόσθετοι φανοί ορατοί από εμπρός, όπως προβλέπεται στην παράγραφο 6.13.4.2, τοποθετούνται όσο το δυνατό πιο κοντά στο πίσω μέρος. Ωστόσο, η απόσταση μεταξύ των πρόσθετων φανών και του οπίσθιου άκρου του οχήματος δεν πρέπει να υπερβαίνει το 400 mm.
 6.13.5. Γεωμετρική ορατότητα
 Οριζόντια γωνία: 80° προς τα έξω.
 Κατακόρυφη γωνία: 5° πάνω και 20° κάτω από την οριζόντια.
 6.13.6. Προσανατολισμός
 Έτσι ώστε οι φανοί να πληρούν τις απαιτούμενες συνθήκες ορατότητας προς τα εμπρός και προς τα πίσω.
 6.13.7. Ηλεκτρικές συνδέσεις
 Σύμφωνα με την παράγραφο 5.11.
 6.13.8. Ενδεικτικό
 Προαιρετικό ενδεικτικό. Εάν υπάρχει, η λειτουργία του επιτελείται από το ενδεικτικό που απαιτείται για τους εμπρόσθιους και οπίσθιους φανούς θέσης.
 6.13.9. Άλλες απαιτήσεις
 Υπό τον όρο ότι πληρούνται όλες οι άλλες απαιτήσεις, οι υποχρεωτικοί ή προαιρετικοί φανοί που είναι ορατοί από εμπρός και οι υποχρεωτικοί ή προαιρετικοί φανοί που είναι ορατοί από πίσω στην ίδια πλευρά του οχήματος επιτρέπεται να είναι συνδυασμένοι σε μια διάταξη.
 Δύο από τους φανούς που είναι ορατοί από το πίσω μέρος μπορούν να είναι ομαδοποιημένοι, συνδυασμένοι ή αμοιβαία ενσωματωμένοι σύμφωνα με την παράγραφο 5.7.
 Η θέση φανού όγκου σε σχέση προς τον αντίστοιχο φανό θέσης πρέπει να είναι τέτοια ώστε η απόσταση μεταξύ των προβολών επί κατακόρυφου εγκάρσιου επιπέδου των πλησιέστερων μεταξύ τους σημείων επί των κατά τη διεύθυνση των αξόνων αναφοράς εμφανών επιφανειών των δύο υπόψη φανών να μην είναι μικρότερη από 200 mm.
 6.14. Οπίσθιοι αντανακλαστήρες, μη τριγωνικοί (κανονισμός αριθ. 3)
 6.14.1. Παρουσία
 Υποχρεωτική σε μηχανοκίνητα οχήματα.
 Προαιρετική σε ρυμουλκούμενα, υπό τον όρο ότι είναι ομαδοποιημένοι με τις άλλες οπίσθιες διατάξεις φωτεινής σηματοδότησης.
 6.14.2. Αριθμός
 Δύο, των οποίων οι επιδόσεις πρέπει να πληρούν τις απαιτήσεις για τους αντανακλαστήρες των κλάσεων IA ή IB του κανονισμού αριθ. 3. Πρόσθετες αντανακλαστικές διατάξεις και υλικά (συμπεριλαμβανομένων δύο αντανακλαστήρων μη σύμφωνων με την παράγραφο 6.14.4. κατωτέρω), επιτρέπονται υπό τον όρο ότι δε μειώνουν την αποτελεσματικότητα των υποχρεωτικών διατάξεων φωτισμού και φωτεινής σηματοδότησης.
 6.14.3. Διάταξη τοποθέτησης
 Χωρίς ειδικές απαιτήσεις.
 6.14.4. Θέση
 6.14.4.1. Κατά πλάτος: το πλέον απομακρυσμένο από το διάμηκες επίπεδο συμμετρίας του οχήματος σημείο της φωτίζουσας επιφάνειας δεν πρέπει να απέχει περισσότερο από 400 mm από το απώτατο εξωτερικό άκρο του οχήματος.
 Η απόσταση μεταξύ των εσωτερικών ακμών των δύο εμφανών επιφανειών κατά τη διεύθυνση των αξόνων αναφοράς πρέπει:
 Για οχήματα κατηγορίας M1 και N1: χωρίς ειδικές απαιτήσεις
 Για όλες τις άλλες κατηγορίες οχημάτων: να μην είναι μικρότερη από 600 mm. Η απόσταση αυτή επιτρέπεται να μειωθεί στα 400 mm αν το συνολικό πλάτος του οχήματος είναι μικρότερο των 1 300 mm.
 6.14.4.2. Καθ’ ύψος: όχι


text:
λιγότερο από 250 mm και όχι περισσότερο από 900 mm (όχι περισσότερο από 1 200 mm, αν είναι ομαδοποιημένος με τον/τους οπίσθιους φανούς, 1 500 αν το σχήμα του αμαξώματος καθιστά αδύνατη την τήρηση του ορίου των 900 mm ή 1 200 mm αντιστοίχως) πάνω από το έδαφος.
 6.14.4.3. Κατά μήκος: στο πίσω μέρος του οχήματος.
 6.14.5. Γεωμετρική ορατότητα
 Οριζόντια γωνία: 30° προς τα μέσα και προς τα έξω.
 Κατακόρυφη γωνία: 10° άνωθεν και κάτωθεν της οριζοντίου. Η κατακόρυφη γωνία κάτωθεν της οριζοντίου μπορεί να μειώνεται στις 5° στην περίπτωση αντανακλαστήρα που ευρίσκεται σε ύψος μικρότερο από 750 mm από το έδαφος.
 6.14.6. Προσανατολισμός
 Προς τα πίσω.
 6.14.7. Άλλες απαιτήσεις
 Η φωτίζουσα επιφάνεια του αντανακλαστήρα μπορεί να έχει κοινά τμήματα με την εμφανή επιφάνεια οποιουδήποτε οπίσθιου φανού.
 6.15. Οπίσθιοι αντανακλαστήρες, τριγωνικοί (κανονισμός αριθ. 3)
 6.15.1. Παρουσία
 Υποχρεωτική σε ρυμουλκούμενα.
 Απαγορεύεται σε μηχανοκίνητα οχήματα.
 6.15.2. Αριθμός
 Δύο, των οποίων οι επιδόσεις πληρούν τις απαιτήσεις για τους αντανακλαστήρες των κλάσεων IIIA ή IIIB του κανονισμού αριθ. 3. Πρόσθετες αντανακλαστικές διατάξεις και υλικά (συμπεριλαμβανομένων δύο αντανακλαστήρων μη σύμφωνων με την παράγραφο 6.15.4. κατωτέρω), επιτρέπονται υπό τον όρο ότι δεν μειώνουν την αποτελεσματικότητα των υποχρεωτικών διατάξεων φωτισμού και φωτεινής σηματοδότησης.
 6.15.3. Διάταξη τοποθέτησης
 Η κορυφή του τριγώνου πρέπει να είναι προς τα επάνω.
 6.15.4. Θέση
 6.15.4.1. Κατά πλάτος: το πλέον απομακρυσμένο από το διάμηκες επίπεδο συμμετρίας του οχήματος σημείο της φωτίζουσας επιφάνειας δεν πρέπει να απέχει περισσότερο από 400 mm από το απώτατο εξωτερικό άκρο του οχήματος.
 Η απόσταση μεταξύ των εσωτερικών άκρων των αντανακλαστήρων δεν πρέπει να είναι μικρότερη από 600 mm. Η απόσταση αυτή επιτρέπεται να μειωθεί σε 400 mm, αν το συνολικό πλάτος του οχήματος είναι μικρότερο από 1 300 mm.
 6.15.4.2. Καθ’ ύψος: όχι λιγότερο από 250 mm και όχι περισσότερο από 900 mm (όχι περισσότερο από 1 200 mm, αν είναι ομαδοποιημένος με τον/τους οπίσθιους φανούς, 1 500 αν το σχήμα του αμαξώματος καθιστά αδύνατη την τήρηση του ορίου των 900 mm ή 1 200 mm αντιστοίχως) πάνω από το έδαφος.
 6.15.4.3. Κατά μήκος: στο πίσω μέρος του οχήματος.
 6.15.5. Γεωμετρική ορατότητα
 Οριζόντια γωνία: 30° προς τα μέσα και προς τα έξω.
 Κατακόρυφη γωνία: 15° πάνω και κάτω από την οριζόντια γραμμή. Η κατακόρυφη γωνία κάτωθεν της οριζοντίου μπορεί να μειώνεται στις 5° στην περίπτωση αντανακλαστήρα που ευρίσκεται σε ύψος μικρότερο από 750 mm από το έδαφος.
 6.15.6. Προσανατολισμός
 Προς τα πίσω.
 6.15.7. Άλλες απαιτήσεις
 Η φωτίζουσα περιοχή του αντανακλαστήρα επιτρέπεται να έχει κοινά τμήματα με την εμφανή επιφάνεια οποιουδήποτε οπίσθιου φανού.
 6.16. Εμπρόσθιοι αντανακλαστήρες, μη τριγωνικοί (κανονισμός αριθ. 3)
 6.16.1. Παρουσία
 Υποχρεωτική σε ρυμουλκούμενα.
 Υποχρεωτική σε μηχανοκίνητα οχήματα που έχουν όλους τους φανούς που βλέπουν προς τα εμπρός με κρυφούς αντανακλαστήρες.
 Προαιρετική στα υπόλοιπα μηχανοκίνητα οχήματα.
 6.16.2. Αριθμός
 Δύο, των οποίων οι επιδόσεις πρέπει να πληρούν τις απαιτήσεις για τους αντανακλαστήρες των κλάσεων IA ή IB του κανονισμού αριθ. 3. Πρόσθετες αντανακλαστικές διατάξεις και υλικά (συμπεριλαμβανομένων δύο αντανακλαστήρων μη σύμφωνων με την παράγραφο 6.16.4 κατωτέρω), επιτρέπονται υπό τον όρο ότι δε μειώνουν την αποτελεσματικότητα των υποχρεωτικών διατάξεων φωτισμού


text:
και φωτεινής σηματοδότησης.
 6.16.3. Διάταξη τοποθέτησης
 Χωρίς ειδικές απαιτήσεις.
 6.16.4. Θέση
 6.16.4.1. Κατά πλάτος: το πλέον απομακρυσμένο από το διάμηκες επίπεδο συμμετρίας του οχήματος σημείο της φωτίζουσας επιφάνειας δεν πρέπει να απέχει περισσότερο από 400 mm από το απώτατο εξωτερικό άκρο του οχήματος.
 Στην περίπτωση ρυμουλκουμένου, το πλέον απομακρυσμένο από το διάμηκες επίπεδο συμμετρίας του οχήματος σημείο της φωτίζουσας επιφάνειας δεν πρέπει να απέχει περισσότερο από 150 mm από το απώτατο εξωτερικό άκρο του οχήματος.
 Η απόσταση μεταξύ των εσωτερικών ακμών των δύο εμφανών επιφανειών κατά τη διεύθυνση των αξόνων αναφοράς πρέπει:
 Για οχήματα κατηγορίας M1 και N1: χωρίς ειδική απαίτηση
 Για όλες τις άλλες κατηγορίες οχημάτων: να μην είναι μικρότερη από 600 mm. Η απόσταση αυτή επιτρέπεται να μειωθεί στα 400 mm, αν το συνολικό πλάτος του οχήματος είναι μικρότερο των 1 300 mm.
 6.16.4.2. Καθ’ ύψος: όχι λιγότερο από 250 mm και όχι περισσότερο από 900 mm (1 500 mm, αν το σχήμα του αμαξώματος καθιστά αδύνατη την τήρηση του ορίου των 900 mm) πάνω από το έδαφος.
 6.16.4.3. Κατά μήκος: στο εμπρός μέρος του οχήματος.
 6.16.5. Γεωμετρική ορατότητα
 Οριζόντια γωνία, 30° προς τα μέσα και προς τα έξω. Στην περίπτωση ρυμουλκουμένων, η προς τα μέσα γωνία επιτρέπεται να μειωθεί στις 10°. Εάν λόγω της κατασκευής των ρυμουλκουμένων δεν είναι δυνατόν να επιτευχθεί αυτή η γωνία για τους υποχρεωτικούς αντανακλαστήρες, τότε πρέπει να τοποθετούνται επιπλέον (συμπληρωματικοί) αντανακλαστήρες, χωρίς τους περιορισμούς πλάτους (παράγραφος 6.16.4.1), οι οποίοι σε συνδυασμό με τους υποχρεωτικούς αντανακλαστήρες, εξασφαλίζουν την αναγκαία γωνία ορατότητας.
 Κατακόρυφη γωνία: 10° πάνω και κάτω από την οριζόντια γραμμή. Η κατακόρυφη γωνία κάτωθεν της οριζοντίου μπορεί να μειώνεται στις 5° στην περίπτωση αντανακλαστήρα που ευρίσκεται σε ύψος μικρότερο από 750 mm από το έδαφος.
 6.16.6. Προσανατολισμός
 Προς τα εμπρός.
 6.16.7. Άλλες απαιτήσεις
 Η φωτίζουσα επιφάνεια του αντανακλαστήρα μπορεί να έχει κοινά τμήματα με την εμφανή επιφάνεια οποιουδήποτε εμπρόσθιου φανού.
 6.17. Πλευρικοί αντανακλαστήρες, μη τριγωνικοί (κανονισμός αριθ. 3)
 6.17.1. Παρουσία
 Υποχρεωτική
 :
 Σε όλα τα μηχανοκίνητα οχήματα μήκους άνω των 6 μέτρων.
 Σε όλα τα ρυμουλκούμενα.
 Προαιρετική
 :
 Σε μηχανοκίνητα οχήματα μήκους μέχρι 6 μέτρα.
 6.17.2. Αριθμός
 Τέτοιος ώστε να πληρούνται οι απαιτήσεις για την κατά μήκος τοποθέτηση. Οι επιδόσεις αυτών των διατάξεων πληρούν τις απαιτήσεις για τους αντανακλαστήρες κλάσης IA ή IB του κανονισμού αριθ. 3. Πρόσθετες αντανακλαστικές διατάξεις και υλικά (συμπεριλαμβανομένων δύο αντανακλαστήρων μη σύμφωνων με την παράγραφο 6.17.4. κατωτέρω), επιτρέπονται υπό τον όρο ότι δεν μειώνουν την αποτελεσματικότητα των υποχρεωτικών διατάξεων φωτισμού και φωτεινής σηματοδότησης.
 6.17.3. Διάταξη τοποθέτησης
 Χωρίς ειδικές απαιτήσεις.
 6.17.4. Θέση
 6.17.4.1. Κατά πλάτος: χωρίς ειδικές απαιτήσεις.
 6.17.4.2. Καθ’ ύψος: όχι λιγότερο από 250 mm και όχι περισσότερο από 900 mm (όχι περισσότερο από 1 200 mm, αν είναι ομαδοποιημένος με τον/τους οπίσθιους φανούς, 1 500 αν το σχήμα του αμαξώματος καθιστά αδύνατη την τήρηση του ορίου των 900 mm ή 1 200 mm αντιστοίχως ή αν η παρουσία της διάταξης δεν είναι υποχρεωτική σύμφωνα με την παράγραφο 6.17.1 πάνω από το έδαφος.
 6.17.4.3. Κατά μήκος: τουλάχιστον ένας πλευρικός αντανακλαστήρας τοποθετείται στο μεσαίο τρίτο του οχήματος, ενώ


text:
ο πιο προωθημένος προς τα εμπρός πλευρικός αντανακλαστήρας δεν πρέπει να απέχει πάνω από 3 μέτρα από εμπρός·
 Η απόσταση μεταξύ δύο γειτονικών πλευρικών αντανακλαστήρων δεν επιτρέπεται να υπερβαίνει τα 3 m. Αυτό δεν έχει ωστόσο εφαρμογή σε οχήματα κατηγορίας M1 και N1.
 Αν η κατασκευή, το σχέδιο ή η λειτουργική χρήση του οχήματος καθιστά αδύνατη την τήρηση αυτής της απαίτησης, η απόσταση αυτή επιτρέπεται να αυξηθεί σε 4 m. Η απόσταση μεταξύ του τελευταίου πίσω πλευρικού αντανακλαστήρα και της οπίσθιας άκρης του οχήματος δεν πρέπει να υπερβαίνει το 1 m.
 Ωστόσο, τα μηχανοκίνητα οχήματα μήκους μέχρι 6 m αρκεί να έχουν έναν πλευρικό αντανακλαστήρα τοποθετημένο στο πρώτο τρίτο ή/και έναν στο τελευταίο τρίτο του μήκους του οχήματος. Για τα οχήματα M1 μήκους που υπερβαίνουν τα 6 m αλλά δεν υπερβαίνουν τα 7 m αρκεί να έχουν έναν πλευρικό αντανακλαστήρα τοποθετημένο στο πρώτο τρίτο μέχρι 3 m από τα εμπρός και έναν στο τελευταίο τρίτο του μήκους του οχήματος.
 6.17.5. Γεωμετρική ορατότητα
 Οριζόντια γωνία
 :
 45° προς τα εμπρός και προς τα πίσω.
 Κατακόρυφη γωνία
 :
 10° πάνω και κάτω από την οριζόντια γραμμή. Η κατακόρυφη γωνία κάτωθεν της οριζοντίου μπορεί να μειώνεται στις 5° στην περίπτωση αντανακλαστήρα που ευρίσκεται σε ύψος μικρότερο από 750 mm από το έδαφος.
 6.17.6. Προσανατολισμός
 Προς τα πλάγια.
 6.17.7. Άλλες απαιτήσεις
 Η φωτίζουσα επιφάνεια του πλευρικού αντανακλαστήρα μπορεί να έχει κοινά τμήματα με την εμφανή επιφάνεια οποιουδήποτε άλλου πλευρικού φανού.
 6.18. Φανοί πλευρικής σήμανσης (κανονισμός αριθ. 91)
 6.18.1. Παρουσία
 Υποχρεωτική: Σε όλα τα οχήματα μήκους άνω των 6 m, εκτός από οχήματα τύπου «πλαισίου με θάλαμο οδήγησης».
 Σε όλες τις κατηγορίες οχημάτων πρέπει να χρησιμοποιείται φανός πλευρικής σήμανσης τύπου SM1· ωστόσο, σε οχήματα κατηγορίας Μ1 μπορεί να χρησιμοποιούνται φανοί πλευρικής σήμανσης τύπου SM2.
 Επιπλέον, σε οχήματα κατηγορίας M1 και N1 μήκους κάτω των 6 m, πρέπει να χρησιμοποιούνται φανοί πλευρικής σήμανσης, εφόσον συμπληρώνουν τις απαιτήσεις γεωμετρικής ορατότητας των εμπρόσθιων φανών θέσης σύμφωνα με την παράγραφο 6.9.5.2 και των οπίσθιων φανών θέσης σύμφωνα με την παράγραφο 6.10.5.2.
 Προαιρετική: Σε όλα τα άλλα οχήματα.
 Επιτρέπεται να χρησιμοιούνται φανοί πλευρικής σήμανσης τύπων SM1 ή SM2.
 6.18.2. Ελάχιστος αριθμός ανά πλευρά
 Τέτοιος, ώστε να τηρούνται οι κανόνες για την κατά μήκος τοποθέτηση.
 6.18.3. Διάταξη τοποθέτησης
 Χωρίς επιμέρους προδιαγραφές.
 6.18.4. Θέση
 6.18.4.1. Κατά πλάτος: χωρίς επιμέρους προδιαγραφές.
 6.18.4.2. Καθ’ ύψος: όχι λιγότερο από 250 mm και όχι περισσότερο από 1 500 mm (όχι περισσότερο από 2 100 mm, αν το σχήμα του αμαξώματος καθιστά αδύνατη την τήρηση του ορίου των 1 500 mm) πάνω από το έδαφος.
 6.18.4.3. Κατά μήκος: τουλάχιστον ένας φανός πλευρικής σήμανσης τοποθετείται στο μεσαίο τρίτο του οχήματος, ενώ ο πιο προωθημένος προς τα εμπρός φανός πλευρικής σήμανσης δεν πρέπει να απέχει πάνω από 3 μέτρα από εμπρός. Η απόσταση μεταξύ δύο γειτονικών φανών πλευρικής σήμανσης δεν επιτρέπεται να υπερβαίνει τα 3 m. Εάν η κατασκευή, το σχέδιο ή η λειτουργική χρήση του οχήματος καθιστά αδύνατη την τήρηση αυτής της απαίτησης, η απόσταση αυτή επιτρέπεται να αυξηθεί σε 4 m.
 Η απόσταση μεταξύ του τελευταίου πίσω


text:
φανού πλευρικής σήμανσης και του οπίσθιου άκρου του οχήματος δεν πρέπει να υπερβαίνει το 1 m.
 Ωστόσο, τα οχήματα μήκους μέχρι 6 m και τα οχήματα τύπου «πλαισίου με θάλαμο οδήγησης» αρκεί να έχουν ένα φανό πλευρικής σήμανσης τοποθετημένο στο πρώτο τρίτο ή/και έναν στο τελευταίο τρίτο του μήκους του οχήματος. Για τα οχήματα M1 μήκους που υπερβαίνουν τα 6 m αλλά δεν υπερβαίνουν τα 7 m αρκεί να έχουν έναν φανό πλευρικής σήμανσης τοποθετημένο στο πρώτο τρίτο μέχρι 3 m από τα εμπρός και έναν στο τελευταίο τρίτο του μήκους του οχήματος.
 6.18.5. Γεωμετρική ορατότητα
 Οριζόντια γωνία: 45° προς τα εμπρός και προς τα πίσω· ωστόσο, για οχήματα στα οποία η τοποθέτηση των φανών πλευρικής σήμανσης είναι προαιρετική, η τιμή αυτή μπορεί να μειωθεί στις 30°.
 Εάν το όχημα είναι εξοπλισμένο με φανούς πλευρικής σήμανσης που χρησιμοποιούνται για τη συμπλήρωση της μειωμένης γεωμετρικής ορατότητας των εμπρόσθιων και οπίσθιων φανών δεικτών κατεύθυνσης, σύμφωνα με την παράγραφο 6.5.5.2 ή/και των φανών θέσης σύμφωνα με τις παραγράφους 6.9.5.2 και 6.10.5.2, οι γωνίες είναι 45° προς το εμπρόσθιο και οπίσθιο άκρο του οχήματος και 30° προς το κέντρο του οχήματος (βλέπε το σχήμα στην παράγραφο 6.5.5.2 ανωτέρω).
 Κατακόρυφη γωνία: 10° πάνω και κάτω από την οριζόντια γραμμή. Η κατακόρυφη γωνία κάτωθεν της οριζοντίου μπορεί να μειωθεί στις 5° στην περίπτωση φανού πλευρικής σήμανσης που βρίσκεται σε ύψος μικρότερο από 750 mm από το έδαφος.
 6.18.6. Προσανατολισμός
 Προς τα πλάγια.
 6.18.7. Ηλεκτρικές συνδέσεις
 Σε οχήματα των κατηγοριών M1 και N1 μήκους κάτω των 6 m, οι χρώματος ήλεκτρου φανοί πλευρικής σήμανσης μπορεί να είναι συνδεδεμένοι έτσι ώστε να αναβοσβήνουν, με την προϋπόθεση ότι το αναβόσβημα αυτό είναι εν φάσει και στην ίδια συχνότητα με τους φανούς δείκτες κατεύθυνσης στην ίδια πλευρά του οχήματος.
 Για όλες τις άλλες κατηγορίες οχημάτων: χωρίς επιμέρους απαιτήσεις.
 6.18.8. Ενδεικτικό
 Προαιρετικό ενδεικτικό. Εάν υπάρχει, η λειτουργία του πρέπει να επιτελείται από το ενδεικτικό που απαιτείται για τους εμπρόσθιους και οπίσθιους φανούς θέσης.
 6.18.9. Άλλες απαιτήσεις
 Όταν ο τελευταίος προς τα πίσω φανός πλευρικής σήμανσης είναι συνδυασμένος με τον οπίσθιο φανό θέσης, που είναι ενσωματωμένος αμοιβαία με τον οπίσθιο φανό ομίχλης, ή το φανό πέδησης, τα φωτομετρικά χαρακτηριστικά του φανού πλευρικής σήμανσης επιτρέπεται να μεταβάλλονται όσο φωτίζει ο οπίσθιος φανός ομίχλης ή ο φανός πέδησης.
 Οι οπίσθιοι φανοί πλευρικής σήμανσης είναι χρώματος ήλεκτρου εάν αναβοσβήνουν με τον οπίσθιο φανό δείκτη κατεύθυνσης.
 6.19. Φανός ημέρας (κανονισμός αριθ. 87) (17)
 6.19.1. Παρουσία
 Υποχρεωτική σε μηχανοκίνητα οχήματα. Απαγορεύεται σε ρυμουλκούμενα.
 6.19.2. Αριθμός
 Δύο.
 6.19.3. Διάταξη τοποθέτησης
 Χωρίς ειδικές απαιτήσεις.
 6.19.4. Θέση
 6.19.4.1. Κατά πλάτος: η απόσταση μεταξύ των εσωτερικών ακμών των δύο εμφανών επιφανειών κατά τη διεύθυνση του άξονα αναφοράς δεν επιτρέπεται να είναι μικρότερη από 600 mm.
 Αυτή η απόσταση επιτρέπεται να μειωθεί σε 400 mm, αν το συνολικό πλάτος του οχήματος είναι μικρότερο από 1 300 mm.
 6.19.4.2. Καθ’ ύψος: όχι λιγότερο από 250 mm και όχι περισσότερο από 1 500 mm πάνω από το έδαφος.
 6.19.4.3. Κατά μήκος: στο εμπρός μέρος του οχήματος. Η απαίτηση αυτή θεωρείται ότι πληρούται εφόσον το


text:
εκπεμπόμενο φως δεν προκαλεί ενόχληση στον οδηγό, είτε άμεσα, είτε έμμεσα μέσω των διατάξεων έμμεσης όρασης ή/και άλλων ανακλαστικών επιφανειών του οχήματος.
 6.19.5. Γεωμετρική ορατότητα
 Οριζόντια
 :
 20° προς τα έξω και 20° προς τα μέσα.
 Κατακόρυφα
 :
 10° προς τα άνω και 10° προς τα κάτω.
 6.19.6. Προσανατολισμός
 Προς τα εμπρός.
 6.19.7. Ηλεκτρικές συνδέσεις
 6.19.7.1. Οι φανοί ημέρας ανάβουν αυτόματα όταν η διάταξη που αρχίζει ή/και διακόπτει τη λειτουργία του κινητήρα (σύστημα πρόωσης) είναι σε θέση που καθιστά δυνατή τη λειτουργία του κινητήρα (σύστημα πρόωσης). Ωστόσο, οι φανοί ημέρας μπορούν να παραμείνουν σβησμένοι όταν υπάρχουν οι ακόλουθες συνθήκες.
 6.19.7.1.1. To αυτόματο κιβώτιο ταχυτήτων είναι στη θέση στάθμευσης· ή
 6.19.7.1.2. Το χειρόφρενο είναι σε θέση λειτουργίας· ή
 6.19.7.1.3. πριν να τεθεί σε κίνηση το όχημα για πρώτη φορά ύστερα από κάθε χειροκίνητη ενεργοποίηση του συστήματος πρόωσης.
 6.19.7.2. Οι φανοί ημέρας μπορούν να σβήνονται χειροκίνητα όταν η ταχύτητα του οχήματος δεν υπερβαίνει τα 10 km/h με την προϋπόθεση ότι ανάβουν αυτόματα όταν η ταχύτητα του οχήματος υπερβαίνει τα 10 km/h ή όταν το όχημα έχει διανύσει πάνω από 100 m και παραμένουν αναμμένοι μέχρι να σβήσουν πάλι εκ προθέσεως.
 6.19.7.3. Οι φανοί ημέρας σβήνουν αυτόματα όταν η διάταξη που θέτει σε λειτουργία ή/και σταματά τον κινητήρα (σύστημα πρόωσης) είναι σε θέση η οποία καθιστά αδύνατη τη λειτουργία του κινητήρα (σύστημα πρόωσης) ή οι εμπρόσθιοι φανοί ομίχλης ή οι προβολείς είναι σβησμένοι, εκτός αν οι τελευταίοι χρησιμοποιούνται για την εκπομπή διακεκομμένων προειδοποιητικών φωτεινών σημάτων (18).
 6.19.7.4. Οι φανοί που αναφέρονται στην παράγραφο 5.11 δεν είναι αναμμένοι όταν είναι αναμμένοι οι φανοί ημέρας, εκτός και αν οι φανοί ημέρας λειτουργούν σύμφωνα με την παράγραφο 6.2.7.6.2..
 6.19.7.5. Αν η απόσταση μεταξύ του εμπρόσθιου φανού δείκτη κατεύθυνσης και του φανού ημέρας είναι ίση ή μικρότερη των 40 mm, οι ηλεκτρικές συνδέσεις του φανού ημέρας στην αντίστοιχη πλευρά του οχήματος μπορεί να είναι έτσι ώστε είτε:
 α)
 να είναι σβησμένος ο φανός· ή
 β)
 η φωτεινή ένταση του φανού να είναι μειωμένη καθ’ όλη τη διάρκεια της περιόδου (και στους δύο κύκλους λειτουργίας) ενεργοποίησης του εμπρόσθιου φανού-δείκτη κατεύθυνσης.
 6.19.7.6. Αν ο φανός-δείκτης κατεύθυνσης είναι αμοιβαία ενσωματωμένος με φανό ημέρας, οι ηλεκτρικές συνδέσεις του φανού ημέρας στην αντίστοιχη πλευρά του οχήματος είναι έτσι ώστε ο φανός ημέρας να είναι σβησμένος καθ’ όλη τη διάρκεια της περιόδου (και στους δύο κύκλους λειτουργίας) ενεργοποίησης του φανού-δείκτη κατεύθυνσης.
 6.19.8. Ενδεικτικό
 Προαιρετικό ενδεικτικό έναρξης λειτουργίας.
 6.19.9. Άλλες προδιαγραφές
 Χωρίς προδιαγραφές
 6.20. Φανός στροφής (κανονισμός αριθ. 119)
 6.20.1. Παρουσία
 Προαιρετική σε μηχανοκίνητα οχήματα.
 6.20.2. Αριθμός
 Δύο.
 6.20.3. Διάταξη τοποθέτησης
 Χωρίς ειδικές απαιτήσεις.
 6.20.4. Θέση
 6.20.4.1. Κατά πλάτος: ένας φανός στροφής τοποθετείται σε κάθε πλευρά της διαμήκους επιπέδου συμμετρίας του οχήματος.
 6.20.4.2. Κατά μήκος: όχι περισσότερο από 1 000 mm από εμπρός.
 Καθ’ ύψος
 :
 ελάχιστο
 :
 Τουλάχιστον 250 mm από το έδαφος
 μέγιστο
 :
 Μέχρι 900 mm πάνω από το έδαφος.
 Ωστόσο, κανένα σημείο της εμφανούς επιφάνειας κατά τη διεύθυνση του άξονα αναφοράς δεν θα είναι ψηλότερα από το ψηλότερο σημείο στην εμφανή επιφάνεια κατά τη διεύθυνση του άξονα αναφοράς του φανού


text:
διασταύρωσης.
 6.20.5. Γεωμετρική ορατότητα
 Προσδιορίζεται από τις γωνίες α και β, όπως αυτές ορίζονται στην παράγραφο 2.13:
 α
 =
 10° προς τα άνω και προς τα κάτω,
 β
 =
 30° έως 60° προς τα έξω.
 6.20.6. Προσανατολισμός
 Τέτοιος ώστε οι φανοί πληρούν τις απαιτήσεις για τη γεωμετρική ορατότητα.
 6.20.7. Ηλεκτρικές συνδέσεις
 Οι φανοί στροφής συνδέονται κατά τρόπον ώστε να μη μπορούν να ενεργοποιηθούν εκτός κι αν ταυτόχρονα είναι αναμμένοι οι προβολείς δέσμης πορείας ή οι προβολείς δέσμης διασταύρωσης.
 6.20.7.1. Ο φανός στροφής στη μια πλευρά του οχήματος μπορεί να ανάβει αυτομάτως μόνον όταν στην ίδια πλευρά του οχήματος είναι αναμμένοι οι δείκτες κατεύθυνσης ή/και όταν το σύστημα διεύθυνσης στρέφεται από τη θέση της ευθύγραμμης κίνησης προς την ίδια πλευρά του οχήματος.
 Ο φανός στροφής πρέπει να σβήνει αυτομάτως όταν σβήνει και ο δείκτης κατεύθυνσης ή/και το σύστημα διεύθυνσης επανέρχεται στη θέση της ευθύγραμμης κίνησης.
 6.20.7.2. Όταν ο φανός οπισθοπορείας είναι αναμμένος, αμφότεροι φανοί στροφής μπορούν να ανάβουν ταυτόχρονα, ανεξάρτητα από τη θέση του τιμονιού ή του δείκτη κατεύθυνσης. Στην περίπτωση αυτή, οι φανοί στροφής πρέπει να σβήνουν όταν ο φανός οπισθοπορείας είναι σβησμένος.
 6.20.8. Ενδεικτικό
 Όχι
 6.20.9. Άλλες απαιτήσεις
 Οι φανοί στροφής δεν πρέπει να ενεργοποιούνται με ταχύτητες οχήματος άνω των 40 km/h.
 6.21. Σημάνσεις ευδιακριτότητας (κανονισμός αριθ. 104)
 6.21.1. Παρουσία
 6.21.1.1. Απαγορεύονται: σε οχήματα των κατηγοριών M1 και O1.
 6.21.1.2. Υποχρεωτική:
 6.21.1.2.1.
 Προς τα πίσω:
 πλήρης σήμανση περιγράμματος σε οχήματα πλάτους άνω των 2 100 mm των ακόλουθων κατηγοριών:
 α)
 N2 μέγιστης μάζας άνω των 7,5 τόνων και N3 (με την εξαίρεση πλαίσια με θάλαμο οδήγησης, ατελή οχήματα και ελκυστήρες για ημιρυμουλκούμενα)·
 β)
 O3 και O4 (εξαιρουμένων των ημιτελών οχημάτων).
 6.21.1.2.2.
 Προς τα πλάγια:
 6.21.1.2.2.1.
 μερική σήμανση περιγράμματος σε οχήματα μήκους άνω των 6 000 mm (συμπεριλαμβανομένης της ράβδου έλξης για ρυμουλκούμενα) των ακόλουθων κατηγοριών:
 α)
 N2 μέγιστης μάζας άνω των 7,5 τόνων και N3 (με την εξαίρεση πλαίσια με θάλαμο οδήγησης, ατελή οχήματα και ελκυστήρες για ημιρυμουλκούμενα)·
 β)
 O3 και O4 (εξαιρουμένων των ημιτελών οχημάτων).
 6.21.1.2.3.
 Ωστόσο, όταν το σχήμα, η κατασκευή, το σχέδιο ή οι λειτουργικές απαιτήσεις του οχήματος καθιστούν αδύνατη την τοποθέτηση της υποχρεωτικής σήμανσης περιγράμματος, μπορεί να τοποθετηθεί μια γραμμική σήμανση.
 6.21.1.2.4.
 Αν οι εξωτερικές επιφάνειες του αμαξώματος αποτελούνται εν μέρει από ευέλικτο υλικό, η εν λόγω γραμμή σήμανσης τοποθετείται σε ένα ή περισσότερα άκαμπτα μέρη του οχήματος. Το υπόλοιπο μέρος της σήμανσης περιγράμματος μπορεί να τοποθετηθεί στο ευέλικτο υλικό. Ωστόσο, αν οι εξωτερικές επιφάνειες του αμαξώματος αποτελούνται πλήρως από ευέλικτο υλικό, πληρούνται οι απαιτήσεις της παραγράφου 6.21.
 6.21.1.2.5.
 Στις περιπτώσεις στις οποίες ο κατασκευαστής, ύστερα από τον έλεγχο της τεχνικής υπηρεσίας, μπορεί να αποδείξει την ικανοποίηση της αρμόδιας για την έγκριση τύπου αρχής ότι είναι δυνατόν, λόγω των λειτουργικών απαιτήσεων που απαιτούν ειδικό σχήμα, κατασκευή ή σχέδιο του οχήματος, να συμμορφώνονται με τις απαιτήσεις που περιέχονται στις παραγράφους 6.21.2. έως 6.21.7.5, τότε γίνεται αποδεκτή η εν μέρει εκπλήρωση ορισμένων από αυτές τις απαιτήσεις. Αυτό υπόκειται στον όρο ότι πληρούται ένα μέρος των απαιτήσεων, όπου είναι δυνατό, και ότι η τοποθέτηση των σημάνσεων ευδιακριτότητας που


text:
εν μέρει πληρούν τις απαιτήσεις στο μέγιστο στην κατασκευή του οχήματος. Αυτό μπορεί να περιλαμβάνει υποστηρίγματα ή πίνακες που περιέχουν υλικό που συμμορφώνεται με τον κανονισμό αριθ. 104 όπου η κατασκευή επιτρέπει να εξασφαλιστεί σαφής και ενιαία σήμανση συμβατή με το στόχο της ευδιακριτότητας.
 Όπου θεωρείται αποδεκτή η εν μέρει εκπλήρωση των απαιτήσεων, αντανακλαστικές διατάξεις όπως οι αντανακλαστήρες της κλάσης IV του κανονισμού αριθ. 3 ή αγκύλες που περιέχουν αντανακλαστικό υλικό σύμφωνα με τις φωτομετρικές απαιτήσεις της κλάσης Γ του κανονισμού αριθ. 104 μπορεί να υποκαθιστούν μέρος των απαιτούμενων σημάνσεων ευδιακριτότητας. Στην περίπτωση αυτή, τουλάχιστον μία από αυτές τις αντανακλαστικές διατάξεις τοποθετούνται ανά 1 500 mm.
 Οι αναγκαίες πληροφορίες υποδεικνύονται στο έντυπο κοινοποίησης.
 6.21.1.3. Προαιρετική:
 6.21.1.3.1.
 Στο πίσω μέρος και στο πλάι:
 σε όλες τις υπόλοιπες κατηγορίες οχημάτων, για τις οποίες δεν προβλέπεται διαφορετικά στις παραγράφους 6.21.1.1 και 6.21.1.2 ανωτέρω, συμπεριλαμβανομένου του θαλάμου οδήγησης ελκτικών μονάδων για ημιρυμουλκούμενα και του θαλάμου οδήγησης πλαισίων με θάλαμο οδήγησης·
 αντί υποχρεωτικών γραμμικών σημάνσεων μπορεί να εφαρμοστεί μερική ή πλήρης σήμανση περιγράμματος, ενώ αντί της υποχρεωτικής μερικής σήμανσης περιγράμματος μπορεί να εφαρμοστεί πλήρης σήμανση περιγράμματος.
 6.21.1.3.2.
 Στο εμπρόσθιο μέρος:
 Γραμμική σήμανση των κατηγοριών O2, O3 και O4.
 Μερική ή πλήρης σήμανση δεν μπορεί να τοποθετηθεί μετωπικά.
 6.21.2. Αριθμός
 Ανάλογα με την παρουσία.
 6.21.3. Διάταξη τοποθέτησης
 Οι σημάνσεις ευδιακριτότητας πρέπει να είναι όσο το δυνατό πιο οριζόντιες και κατακόρυφες, συμβατές με το σχήμα, την κατασκευή, το σχέδιο και τις λειτουργικές απαιτήσεις του οχήματος· αν αυτό δεν είναι δυνατόν, οι πλήρεις ή οι μερικές σημάνσεις περιγράμματος, όταν τοποθετούνται, ακολουθούν όσο το δυνατόν πιο πιστά το περίγραμμα του εξωτερικού σχήματος του οχήματος.
 Εξάλλου, οι σημάνσεις ευδιακριτότητας τοποθετούνται σε όσο το δυνατό πιο ίσα διαστήματα στις οριζόντιες διαστάσεις του οχήματος έτσι ώστε να μπορεί να εντοπίζεται το συνολικό μήκος ή/και πλάτος του οχήματος.
 6.21.4. Θέση
 6.21.4.1. Πλάτος
 6.21.4.1.1. Η σήμανση ευδιακριτότητας πρέπει να βρίσκεται όσο το δυνατό πλησιέστερα στο άκρο του οχήματος.
 6.21.4.1.2. Το συνολικό οριζόντιο μήκος των στοιχείων σήμανσης ευδιακριτότητας, όπως είναι τοποθετημένα στο όχημα, πρέπει να ισούται με το 80 % τουλάχιστον του όλου πλάτους του οχήματος, εξαιρουμένης τυχόν οριζόντιας αλληλοεπικάλυψης των επιμέρους στοιχείων.
 6.21.4.1.3. Ωστόσο, αν ο κατασκευαστής μπορεί να αποδείξει στην αρμόδια για τις εγκρίσεις τύπου αρχή ότι είναι αδύνατον να επιτύχει την τιμή που αναφέρεται στην παράγραφο 6.21.4.1.2. ανωτέρω, το συνολικό μήκος μπορεί να μειωθεί στο 60 % ή, αν αυτό δεν είναι δυνατό σε περίπτωση ειδικά δύσκολων σχεδίων ή εφαρμογών του οχήματος, στο 40 % τουλάχιστον και να αναγραφεί στο έγγραφο γνωστοποίησης και την έκθεση δοκιμής (19).
 6.21.4.2. Μήκος
 6.21.4.2.1. Η σήμανση ευδιακριτότητας πρέπει να είναι όσο το δυνατόν πλησιέστερα στα άκρα του οχήματος και να φθάνει σε απόσταση μικρότερη των 600 mm από κάθε άκρο του οχήματος (ή θαλάμου οδήγησης στην περίπτωση ελκτικών μονάδων για ημιρυμουλκούμενα).
 6.21.4.2.1.1.
 Για μηχανοκίνητα οχήματα, κάθε άκρο του οχήματος, ή στην περίπτωση ελκυστήρων για ημιρυμουλκούμενα το κάθε άκρο του θαλάμου οδήγησης·
 6.21.4.2.1.2.
 Για ρυμουλκούμενα, κάθε άκρο του οχήματος (εξαιρουμένης της ράβδου έλξης).
 6.21.4.2.2. Το συνολικό οριζόντιο μήκος των στοιχείων σήμανσης ευδιακριτότητας, όπως είναι τοποθετημένα στο όχημα,


text:
εξαιρουμένης τυχόν οριζόντιας αλληλοεπικάλυψης των επιμέρους στοιχείων, πρέπει να ισούται με το 80 % τουλάχιστον:
 6.21.4.2.2.1.
 για μηχανοκίνητα οχήματα, του μήκους του οχήματος εξαιρουμένου του θαλάμου οδήγησης, ή στην περίπτωση ελκυστήρων για ημιρυμουλκούμενα, εφόσον υπάρχει, του μήκους του θαλάμου,
 6.21.4.2.2.2.
 για ρυμουλκούμενα, του μήκους του οχήματος (εξαιρουμένης της ράβδου έλξεως).
 6.21.4.2.3. Ωστόσο, αν ο κατασκευαστής μπορεί να αποδείξει στην αρμόδια για την έγκριση τύπου αρχή ότι είναι αδύνατον να επιτύχει την τιμή που αναφέρεται στην παράγραφο 6.21.4.2.2 ανωτέρω, το συνολικό μήκος μπορεί να μειωθεί στο 60 % ή, αν αυτό δεν είναι δυνατό σε περίπτωση ειδικά δύσκολων σχεδίων ή εφαρμογών του οχήματος, στο 40 % τουλάχιστον και να αναγραφεί στο έγγραφο κοινοποίησης και την έκθεση δοκιμής (19)
 6.21.4.3. Ύψος
 6.21.4.3.1. Κάτω στοιχείο(-α) γραμμικών σημάνσεων και σημάνσεων περιγράμματος
 Όσο το δυνατόν χαμηλότερα στην περιοχή:
 Ελάχιστο
 :
 τουλάχιστον 250 mm από το έδαφος.
 Μέγιστο
 :
 μέχρι 1 500 mm από το έδαφος.
 Ωστόσο, μπορεί να γίνει αποδεκτό ένα μέγιστο ύψος τοποθέτησης ίσο με 2 500 mm όταν το σχήμα, η κατασκευή, το σχέδιο ή οι λειτουργικές συνθήκες του οχήματος εμποδίζουν τη συμμόρφωση με τη μέγιστη τιμή των 1 500 mm ή, εφόσον είναι αναγκαίο, για την εκπλήρωση των απαιτήσεων των παραγράφων 6.21.4.1.2, 6.21.4.1.3, 6.21.4.2.2 και 6.21.4.2.3, ή για την επίτευξη της οριζόντιας τοποθέτησης της γραμμικής σήμανσης ή του κατώτερου στοιχείου/των κατώτερων στοιχείων της σήμανσης περιγράμματος.
 Η αναγκαία αιτιολόγηση για την τοποθέτηση του υλικού ευδιακριτότητας υψηλότερα από 1 500 mm επισημαίνεται στο έντυπο κοινοποίησης.
 6.21.4.3.2. Άνω στοιχείο(-α) σημάνσεων περιγράμματος:
 Όσο το δυνατόν υψηλότερα, αλλά εντός απόστασης 400 mm από το άνω άκρο του οχήματος.
 6.21.5. Ορατότητα
 Η σήμανση ευδιακριτότητας θεωρείται ορατή εάν τουλάχιστον το 80 % της φωτίζουσας επιφάνειας της τοποθετημένης σήμανσης είναι ορατή όταν παρατηρείται από παρατηρητή ευρισκόμενο σε οποιοδήποτε σημείο εντός των επιπέδων παρατήρησης που ορίζονται κατωτέρω:
 6.21.5.1.
 για οπίσθιες και εμπρόσθιες σημάνσεις ευδιακριτότητας (βλέπε παράρτημα 11, εικόνες 1α και 1β), το επίπεδο παρατήρησης είναι κάθετο προς τον διαμήκη άξονα του οχήματος που βρίσκεται 25 m από το απώτατο άκρο του οχήματος και ορίζεται:
 6.21.5.1.1.
 καθ’ ύψος, από δύο οριζόντια επίπεδα 1 m και 3 m αντίστοιχα πάνω από το έδαφος·
 6.21.5.1.2.
 κατά πλάτος, από δύο κατακόρυφα επίπεδα που σχηματίζουν μια γωνία 4° προς τα έξω από το διάμηκες επίπεδο συμμετρίας του οχήματος και που διέρχονται διαμέσου της τομής των κατακόρυφων επιπέδων που είναι παράλληλα προς το διάμηκες επίπεδο συμμετρίας του οχήματος και ορίζουν το συνολικό πλάτος του οχήματος, και το κάθετο προς τον διαμήκη άξονα του οχήματος επίπεδο που ορίζει το άκρο του οχήματος.
 6.21.5.2.
 για πλευρικές σημάνσεις ευδιακριτότητας (βλέπε παράρτημα 11, εικόνα 2) το επίπεδο παρατήρησης είναι παράλληλο προς το διάμηκες επίπεδο συμμετρίας των οχημάτων που βρίσκονται 25 m από το απώτατο εξωτερικό άκρο του οχήματος και ορίζεται:
 6.21.5.2.1.
 καθ' ύψος, από δύο οριζόντια επίπεδα, και 1,5 μέτρων αντιστοίχως υπεράνω του εδάφους,
 6.21.5.2.2.
 κατά πλάτος, από δύο κατακόρυφα επίπεδα που σχηματίζουν μια γωνία 4° προς τα έξω από ένα επίπεδο κάθετο προς τον διαμήκη άξονα του οχήματος και που διέρχονται διαμέσου της τομής των κατακόρυφων επιπέδων που φέρονται κάθετα


text:
προς τον διαμήκη άξονα του οχήματος ορίζοντας το συνολικό μήκος του οχήματος και το απώτατο εξωτερικό άκρο του οχήματος.
 6.21.6. Προσανατολισμός
 6.21.6.1. Προς τα πλάγια:
 Όσο το δυνατόν περισσότερο παράλληλη προς το διάμηκες επίπεδο συμμετρίας του οχήματος, συμβατή με το σχήμα, την κατασκευή, το σχέδιο και τις λειτουργικές απαιτήσεις του οχήματος· αν αυτό δεν είναι δυνατόν, ακολουθεί όσο το δυνατόν πιο πιστά το περίγραμμα του εξωτερικού σχήματος του οχήματος.
 6.21.6.2. Προς τα πίσω και προς τα εμπρός:
 Όσο το δυνατόν περισσότερο παράλληλη προς το εγκάρσιο επίπεδο του οχήματος, συμβατή με το σχήμα, την κατασκευή, το σχέδιο και τις λειτουργικές απαιτήσεις του οχήματος· αν αυτό δεν είναι δυνατόν, ακολουθεί όσο το δυνατόν περισσότερο το περίγραμμα του εξωτερικού σχήματος του οχήματος.
 6.21.7. Άλλες απαιτήσεις
 6.21.7.1. Οι σημάνσεις ευδιακριτότητας θα θεωρούνται συνεχείς εάν η απόσταση μεταξύ προσκείμενων στοιχείων είναι όσο το δυνατόν μικρότερη και δεν υπερβαίνει το 50 % του βραχύτερου μήκους προσκείμενου στοιχείου. Ωστόσο, αν ο κατασκευαστής μπορεί να αποδείξει στην αρμόδια για τις εγκρίσεις τύπου αρχή ότι είναι αδύνατον να τηρήσει την τιμή των 50 %, η απόσταση μεταξύ των προσκείμενων στοιχείων μπορεί να είναι μεγαλύτερη από 50 % του βραχύτερου μήκους προσκείμενου στοιχείου, είναι όσο το δυνατόν μικρότερη και δεν υπερβαίνει τα 1 000 mm.
 6.21.7.2. Στην περίπτωση μερικής σήμανσης περιγράμματος, κάθε άνω γωνία πρέπει να περιγράφεται από δύο γραμμές σε γωνία 90° μεταξύ τους και με μήκος τουλάχιστον 250 mm κάθε μία· αν αυτό δεν είναι δυνατόν, ακολουθεί όσο το δυνατόν πιο πιστά το περίγραμμα του εξωτερικού σχήματος του οχήματος.
 6.21.7.3. Η απόσταση μεταξύ της σήμανσης ευδιακριτότητας που βρίσκεται στο πίσω μέρος ενός οχήματος και κάθε υποχρεωτικού φανού πέδησης πρέπει να είναι μεγαλύτερη από 200 mm.
 6.21.7.4. Όταν τοποθετούνται οπίσθιες πινακίδες σήμανσης σύμφωνα με την 01 σειρά τροποποιήσεων του κανονισμού αριθ. 70, αυτές μπορούν να θεωρούνται, κατά την κρίση του κατασκευαστή, ως μέρος της σήμανσης ευδιακριτότητας προς τα πίσω, με σκοπό τον υπολογισμό του μήκους της σήμανσης ευδιακριτότητας και της εγγύτητάς της προς τα πλάγια του οχήματος.
 6.21.7.5. Τα σημεία πάνω στο όχημα που χρησιμοποιούνται για σημάνσεις ευδιακριτότητας πρέπει να επιτρέπουν την τοποθέτηση σημάνσεων πλάτους τουλάχιστον 60 mm.
 6.22. Προσαρμοζόμενο σύστημα εμπρόσθιου φωτισμού (AFS) (κανονισμός αριθ. 123)
 Αν δεν προσδιορίζεται διαφορετικά παρακάτω, οι απαιτήσεις για τους προβολείς δέσμης πορείας (παράγραφος 6.1.) και για τους προβολείς δέσμης διασταύρωσης (παράγραφος 6.2.) του παρόντος κανονισμού ισχύουν για το αντίστοιχο μέρος του AFS.
 6.22.1. Παρουσία
 Προαιρετική σε μηχανοκίνητα οχήματα. Απαγορεύεται σε ρυμουλκούμενα.
 6.22.2. Αριθμός
 Ένα.
 6.22.3. Διάταξη τοποθέτησης
 Χωρίς ειδικές απαιτήσεις.
 6.22.4. Θέση
 Πριν από κάθε νέα διαδικασία δοκιμής, το σύστημα AFS πρέπει να τίθεται σε ουδέτερη κατάσταση·
 6.22.4.1. Σε πλάτος και σε ύψος:
 για μια δεδομένη λειτουργία ή τρόπο φωτισμού οι απαιτήσεις που αναφέρονται στις παραγράφους 6.22.4.1.1. έως 6.22.4.1.4. παρακάτω πρέπει να πληρούνται από αυτές τις μονάδες φωτισμού οι οποίες ενεργοποιούνται ταυτόχρονα για την εν λόγω λειτουργία φωτισμού ή τον τρόπο λειτουργίας, σύμφωνα με την περιγραφή του αιτούντος.
 Όλες οι διαστάσεις που αναφέρονται στην πλησιέστερη ακμή της εμφανούς(-ών) επιφάνειας(-ειών) παρατηρούνται κατά τη διεύθυνση του άξονα αναφοράς, των/της μονάδας(-ων) φωτισμού.
 6.22.4.1.1. Δύο συμμετρικά


text:
τοποθετημένες μονάδες φωτισμού εγκαθίστανται σε ένα ύψος σύμφωνα με τις απαιτήσεις των σχετικών παραγράφων 6.1.4 και 6.2.4, όπου «δύο συμμετρικά τοποθετημένες μονάδες φωτισμού» θεωρείται ότι πρόκειται για δύο μονάδες φωτισμού, μία σε κάθε πλευρά του οχήματος, τοποθετημένες με τρόπο ώστε τα (γεωμετρικά) κέντρα βαρύτητας των εμφανών τους επιφανειών να είναι στο ίδιο ύψος και στην ίδια απόσταση από το διάμηκες επίπεδο συμμετρίας του οχήματος στο πλαίσιο ορίου ανοχής 50 mm έκαστη· ωστόσο, οι επιφάνειες τους εκπομπής φωτός, οι φωτίζουσες επιφάνειες και οι ποσότητες φωτός, μπορεί να διαφέρουν.
 6.22.4.1.2. Πρόσθετες πηγές φωτισμού, εάν υπάρχουν, σε κάθε πλευρά του οχήματος τοποθετούνται σε απόσταση μέχρι 140 mm (20) σε οριζόντια κατεύθυνση (E στο σχήμα) και 400 mm σε κατακόρυφο κατεύθυνση προς τα επάνω ή προς τα κάτω (D στο σχήμα) από την πλησιέστερη μονάδα φωτισμού·
 6.22.4.1.3. Καμία από τις πρόσθετες μονάδες φωτισμού που περιγράφονται στην παράγραφο 6.22.4.1.2. παραπάνω τοποθετείται χαμηλότερα από 250 mm (F στο σχήμα) ή υψηλότερα από αυτό που υποδεικνύεται στην παράγραφο 6.2.4.2 του παρόντος κανονισμού (G στο σχήμα) πάνω από το έδαφος·
 6.22.4.1.4. Επιπλέον, στο πλάτος:
 για κάθε φωτεινή κατανομή της δέσμης διασταύρωσης:
 η εξωτερική ακμή της εμφανούς επιφάνειας μίας τουλάχιστον μονάδας φωτισμού για έκαστη πλευρά του οχήματος δεν πρέπει να απέχει περισσότερο από 400 mm από την απώτατη εξωτερική ακμή του οχήματος (A στο σχήμα)· και,
 τα εσωτερικά άκρα των εμφανών επιφανειών κατά τη διεύθυνση των αξόνων αναφοράς δεν πρέπει να απέχουν μεταξύ τους λιγότερο από 600 mm. Αυτό δεν ισχύει, ωστόσο, για οχήματα κατηγορίας M1 και N1. Για όλες τις άλλες κατηγορίες μηχανοκίνητων οχημάτων, η απόσταση αυτή μπορεί να ελαττώνεται στα 400 mm όταν το συνολικό πλάτος του οχήματος είναι μικρότερο από 1 300 mm.
 Σχήμα
 Εμφανείς επιφάνειες μονάδων φωτισμού 1 έως 11 ενός AFS (παράδειγμα)
 6.22.4.2. Κατά μήκος:
 όλες οι μονάδες φωτισμού του AFS τοποθετούνται στο εμπρόσθιο μέρος. Η απαίτηση αυτή θεωρείται ότι πληρούται εφόσον το εκπεμπόμενο φως δεν προκαλεί ενόχληση στον οδηγό, είτε άμεσα, είτε έμμεσα μέσω των διατάξεων έμμεσης όρασης ή/και άλλων ανακλαστικών επιφανειών του οχήματος.
 6.22.5. Γεωμετρική ορατότητα
 Σε κάθε πλευρά του οχήματος, για κάθε λειτουργία φωτισμού και φωτεινή κατανομή προβλέπεται:
 οι προδιαγραφόμενες γωνίες γεωγραφικής ορατότητας για τις αντίστοιχες λειτουργίες φωτισμού σύμφωνα με τις παραγράφους 6.1.5 και 6.2.5 του παρόντος κανονισμού, πρέπει να επιτυγχάνονται από μία τουλάχιστον εκ των μονάδων φωτισμού οι οποίες ενεργοποιούνται ταυτόχρονα για να εκτελέσουν την εν λόγω λειτουργία και φωτεινή κατανομή, σύμφωνα με την περιγραφή του αιτούντος. Επιμέρους μονάδες φωτισμού μπορούν να χρησιμοποιούνται για να συμμορφώνονται με τις απαιτήσεις για διαφορετικές γωνίες.
 6.22.6. Προσανατολισμός
 Προς τα εμπρός.
 Πριν από κάθε νέα διαδικασία δοκιμής, το AFS πρέπει να τίθεται σε ουδέτερη κατάσταση, εκπέμποντας τη βασική δέσμη διασταύρωσης.
 6.22.6.1. Κάθετος προσανατολισμός:
 6.22.6.1.1.
 Η αρχική προς τα κάτω κλίση της αποκοπής της βασικής δέσμης διασταύρωσης που καθορίζεται όταν το όχημα είναι άνευ φορτίου με ένα άτομο στη θέση του οδηγού, προδιαγράφεται με ακρίβεια 0,1 % από τον κατασκευαστή και αναγράφεται κατά τρόπο ευανάγνωστο και ανεξίτηλο σε κάθε όχημα είτε κοντά στο εμπρόσθιο σύστημα φωτισμού είτε στην πινακίδα του κατασκευαστή του οχήματος με το


text:
σύμβολο που εικονίζεται στο παράρτημα 7.
 Αν προσδιορίζονται διαφορετικές αρχικές προς τα κάτω κλίσεις από τον κατασκευαστή για διαφορετικές μονάδες φωτισμού που παρέχουν ή συμβάλλουν στην αποκοπή της βασικής δέσμης διασταύρωσης, οι τιμές αυτές της προς τα κάτω κλίσης προδιαγράφονται με ακρίβεια 0,1 % από τον κατασκευαστή και αναγράφονται κατά τρόπο ευανάγνωστο και ανεξίτηλο σε κάθε όχημα, πλησίον είτε των σχετικών μονάδων φωτισμού ή στην πινακίδα των κατασκευαστών με τρόπο ώστε όλες οι εν λόγω μονάδες φωτισμού να μπορούν να εντοπίζονται σαφώς.
 6.22.6.1.2.
 Η προς τα κάτω κλίση του οριζόντιου μέρος της «αποκοπής» της βασικής δέσμης διασταύρωσης θα παραμείνει μεταξύ των ορίων που αναφέρονται στην παράγραφο 6.2.6.1.2 του παρόντος κανονισμού κάτω από όλες τις συνθήκες στατικού φορτίου του οχήματος του παραρτήματος 5 του παρόντος κανονισμού· και ο αρχικός στόχος θα εντάσσεται στο πλαίσιο των καθορισμένων τιμών.
 6.22.6.1.2.1.
 Στην περίπτωση που η δέσμη διασταύρωσης δημιουργείται από διάφορες δέσμες φωτός διαφόρων μονάδων φωτισμού, οι διατάξεις σύμφωνα με την παράγραφο 6.22.6.1.2 παραπάνω εφαρμόζονται σε κάθε επονομαζόμενη «αποκοπή» της δέσμης (εάν υπάρχει), η οποία σχεδιάστηκε για να προβάλλεται στη γωνιακή ζώνη, όπως αναφέρεται στο σημείο 9.4 του έντυπου κοινοποίησης σύμφωνα με το υπόδειγμα στο παράρτημα 1 του κανονισμού αριθ. 123.
 6.22.6.2. Διάταξη ρύθμισης της κλίσης του προβολέα
 6.22.6.2.1. Στην περίπτωση όπου είναι απαραίτητη διάταξη ρύθμισης της κλίσης των προβολέων προκειμένου να πληρούνται οι απαιτήσεις της παραγράφου 6.22.6.1.2, η διάταξη είναι αυτόματη.
 6.22.6.2.2. Σε περίπτωση βλάβης της διάταξης ρύθμισης της κλίσης, η δέσμη διασταύρωσης δεν λαμβάνει θέση στην οποία η στάθμη έχει μικρότερη κλίση από εκείνη που είχε κατά τη χρονική στιγμή εμφάνισης της βλάβης.
 6.22.6.3. Οριζόντιος προσανατολισμός:
 Για κάθε μονάδα φωτισμού, ο κόμβος της γωνίας της γραμμής αποκοπής, εάν υπάρχει, όταν προβάλλεται στην οθόνη, πρέπει να συμπίπτει με την κατακόρυφο γραμμή μέσω του άξονα αναφοράς της εν λόγω μονάδας φωτισμού. Επιτρέπεται ανοχή 0,5° στην πλευρά εκείνη η οποία είναι η πλευρά της κατεύθυνσης της κυκλοφορίας. Άλλες μονάδες φωτισμού ρυθμίζονται σύμφωνα με τις υποδείξεις του αιτούντος, όπως ορίζεται στο παράρτημα 10 του κανονισμού αριθ. 123.
 6.22.6.4. Διαδικασία μετρήσεων:
 Μετά τη ρύθμιση του αρχικού προσανατολισμού της δέσμης, η κατακόρυφος κλίση της δέσμης διασταύρωσης ή εάν υπάρχει, οι κατακόρυφοι κλίσεις όλων των διαφορετικών μονάδων φωτισμού που παρέχουν ή συμβάλλουν στην/στις αποκοπή(-ές) της βασικής δέσμης διασταύρωσης σύμφωνα με την παράγραφο 6.22.6.1.2.1 ανωτέρω, ελέγχονται κάτω από όλες τις συνθήκες φόρτωσης του οχήματος σύμφωνα με τις προδιαγραφές των παραγράφων 6.2.6.3.1 και 6.2.6.3.2 του παρόντος κανονισμού.
 6.22.7. Ηλεκτρικές συνδέσεις
 6.22.7.1. Φωτισμός δέσμης πορείας (εάν παρέχεται από το AFS):
 α)
 οι μονάδες φωτισμού για τη δέσμη πορείας μπορούν να ενεργοποιούνται είτε ταυτόχρονα είτε σε ζεύγη. Για τη μετάβαση από τη δέσμη διασταύρωσης στη δέσμη πορείας ενεργοποιείται ένα τουλάχιστον ζεύγος μονάδων φωτισμού για τη δέσμη πορείας. Για τη μετάβαση από τη δέσμη πορείας στη δέσμη διασταύρωσης απενεργοποιούνται όλες οι μονάδες φωτισμού της δέσμης πορείας·
 β)
 οι δέσμες διασταύρωσης μπορούν να παραμένουν αναμμένες ταυτοχρόνως με τις δέσμες πορείας·
 γ)
 όταν έχουν τοποθετηθεί τέσσερις κρυφές μονάδες φωτισμού, όταν ανασύρονται στην όρθια θέση τους, αποκλείουν την ταυτόχρονη λειτουργία κάθε άλλου τοποθετημένου πρόσθετου προβολέα, εφόσον οι τελευταίοι


text:
αποσκοπούν στην εκπομπή φωτεινών σηματοδοτήσεων με διακοπτόμενο άναμμά τους σε σύντομα χρονικά διαστήματα (βλέπε παράγραφο 5.12) με το φως της ημέρας.
 6.22.7.2. Φωτισμός της δέσμης διασταύρωσης:
 α)
 ο διακόπτης χειρισμού για τη μετάβαση στη δέσμη διασταύρωσης πρέπει να προκαλεί το ταυτόχρονο σβήσιμο όλων των προβολέων της δέσμης πορείας ή να απενεργοποιεί ταυτόχρονα όλες τις μονάδες φωτισμού του AFS για τη δέσμη πορείας·
 β)
 οι προβολείς δέσμης διασταύρωσης μπορούν να παραμένουν αναμμένοι συγχρόνως με τους προβολείς δέσμης πορείας·
 γ)
 στην περίπτωση των μονάδων φωτισμού για τη δέσμη διασταύρωσης που είναι εξοπλισμένοι με φωτεινές πηγές εκκένωσης αερίου, οι φωτεινές πηγές εκκένωσης αερίου παραμένουν αναμμένες στη διάρκεια της λειτουργίας της δέσμης πορείας.
 6.22.7.3. Το άναμμα και το σβήσιμο της δέσμης διασταύρωσης μπορεί να είναι αυτόματο, ωστόσο υπόκειται στις απαιτήσεις σχετικά με τις «ηλεκτρικές συνδέσεις» της παραγράφου 5.12 του παρόντος κανονισμού.
 6.22.7.4. Αυτόματη λειτουργία του AFS
 Οι αλλαγές εντός και μεταξύ των προβλεπόμενων κατηγοριών και της φωτεινής κατανομής τους κατά τις λειτουργίες φωτισμού του AFS, όπως διευκρινίζεται παρακάτω, πραγματοποιούνται αυτόματα και με τρόπο ώστε να μην προκαλούν ενόχληση ούτε στον οδηγό ούτε στους άλλους χρήστες του οδικού δικτύου.
 Οι ακόλουθοι όροι ισχύουν για την ενεργοποίηση των κατηγοριών και και της φωτεινής κατανομής τους της δέσμης διασταύρωσης και, εάν υπάρχει, της δέσμης πορείας.
 6.22.7.4.1. Ο (οι) τρόπος(-οι) λειτουργίας της κατηγορίας C της δέσμης διασταύρωσης ενεργοποιείται(ούνται) αν δεν είναι ενεργοποιημένη η λειτουργία άλλης κατηγορίας δέσμης διασταύρωσης.
 6.22.7.4.2. Ο (οι) τρόπος(-οι) λειτουργίας της κατηγορίας V της δέσμης διασταύρωσης δεν ενεργοποιείται(-ούνται) παρά μόνον αν εντοπιστούν αυτόματα μία ή περισσότερες από τις ακόλουθες προϋποθέσεις (ισχύει το σήμα V):
 α)
 οι οδοί σε δομημένες περιοχές και η ταχύτητα του οχήματος δεν υπερβαίνει τα 60 km/h·
 β)
 οι οδοί είναι εφοδιασμένοι με σταθερό φωτισμό και η ταχύτητα του οχήματος δεν υπερβαίνει τα 60 km/h·
 γ)
 η φωτεινότητα της οδικής επιφάνειας του 1 cd/m2 ή/και ο οριζόντιος οδικός φωτισμός των 10 lx υπερβαίνεται συνεχώς·
 δ)
 Η ταχύτητα του οχήματος δεν υπερβαίνει τα 50 km/h.
 6.22.7.4.3. Ο (οι) τρόπος(-οι) λειτουργίας της κατηγορίας Ε της δέσμης διασταύρωσης δεν ενεργοποιείται(-ούνται) παρά μόνον αν η ταχύτητα του οχήματος υπερβαίνει τα 70 km/h και αν εντοπιστούν αυτόματα μία ή περισσότερες από τις ακόλουθες προϋποθέσεις:
 α)
 τα χαρακτηριστικά του δρόμου αντιστοιχούν σε συνθήκες αυτοκινητοδρόμου (21) ή/και η ταχύτητα του οχήματος υπερβαίνει τα 110 km/h (ισχύει το σήμα E)·
 β)
 Στην περίπτωση του τρόπου λειτουργίας της κατηγορίας E της δέσμης διασταύρωσης η οποία, σύμφωνα με τα έγγραφα έγκρισης του συστήματος/εγγράφου κοινοποίησης, συμμορφώνεται με το «σύνολο δεδομένων» του πίνακα 6 του παραρτήματος 3 του κανονισμού αριθ. 123, μόνον.
 Σύνολο δεδομένων E1: η ταχύτητα του οχήματος υπερβαίνει τα 100 km/h (ισχύει το σήμα E1).
 Σύνολο δεδομένων E2: η ταχύτητα του οχήματος υπερβαίνει τα 90 km/h (ισχύει το σήμα E2).
 Σύνολο δεδομένων Ε3: η ταχύτητα του οχήματος υπερβαίνει τα 80 km/h (ισχύει το σήμα E3).
 6.22.7.4.4. Ο (οι) τρόπος(-οι) λειτουργίας της κατηγορίας W της δέσμης διασταύρωσης δεν ενεργοποιείται(-ούνται) παρά μόνον αν οι εμπρόσθιοι φανοί ομίχλης είναι σβησμένοι και εντοπιστούν αυτόματα μία ή περισσότερες από τις ακόλουθες προϋποθέσεις (ισχύει το σήμα W):
 α)


text:
έχει εντοπιστεί αυτόματα η υγρότητα του δρόμου·
 β)
 ο καθαριστήρας αλεξήνεμου είναι αναμμένος και η συνεχής ή αυτόματα ελεγχόμενη λειτουργία του έχει πραγματοποιηθεί για περίοδο τουλάχιστον δύο λεπτών.
 6.22.7.4.5. Ο τρόπος λειτουργίας της δέσμης διασταύρωσης της κατηγορίας C, V, E, ή W δεν τροποποιείται σε φωτισμό στροφής της εν λόγω κατηγορίας (το σήμα T ισχύει σε συνδυασμό με το σήμα της εν λόγω κατηγορίας δέσμης διασταύρωσης σύμφωνα με τις παραγράφους 6.22.7.4.1 έως 6.22.7.4.4 ανωτέρω) εκτός και αν αξιολογείται τουλάχιστον ένα από τα ακόλουθα χαρακτηριστικά (ή ισότιμες ενδείξεις):
 α)
 η γωνία στροφής του συστήματος διεύθυνσης·
 β)
 η τροχιά που διαγράφει το κέντρο βάρους του οχήματος.
 Επιπλέον, ισχύουν οι ακόλουθες διατάξεις:
 i)
 η οριζόντια κίνηση της ασυμμετρικής αποκοπής από τα πλάγια του διαμήκη άξονα του οχήματος, εάν υπάρχει, επιτρέπεται μόνον όταν το όχημα βρίσκεται σε κίνηση προς εμπρός (22) και πρέπει να είναι έτσι ώστε το διάμηκες κατακόρυφο επίπεδο μέχρι τον κόμβο της γωνίας της αποκοπής να μην τέμνει τη γραμμή διαδρομής του κέντρου βάρους του οχήματος σε αποστάσεις από το εμπρόσθιο μέρος του οχήματος μεγαλύτερες του εκατονταπλάσιου του ύψους τοποθέτησης της αντίστοιχης μονάδας φωτισμού·
 ii)
 μία ή περισσότερες μονάδες φωτισμού μπορούν να ενεργοποιούνται συμπληρωματικά μόνον όταν η οριζόντια ακτίνα καμπυλότητας της γραμμής διαδρομής του κέντρου βάρους του οχήματος είναι 500 m ή λιγότερο.
 6.22.7.6. Πρέπει πάντα ο οδηγός να έχει τη δυνατότητα να ρυθμίσει το AFS στην ουδέτερη κατάσταση και να το επιστρέψει στην αυτόματη λειτουργία του.
 6.22.8. Ενδεικτικό
 6.22.8.1. Οι διατάξεις των παραγράφων 6.1.8 (για τον προβολέα της δέσμης πορείας) και 6.2.8. (για τον προβολέα της δέσμης διασταύρωσης) του παρόντος κανονισμού ισχύουν και για τα αντίστοιχα μέρη του AFS.
 6.22.8.2. Οπτικό ενδεικτικό βλάβης για το AFS είναι υποχρεωτικό. Πρέπει να μην αναβοσβήνει. Ενεργοποιείται όταν ανιχνεύεται βλάβη όσον αφορά τα σήματα χειρισμού του AFS ή όταν λαμβάνεται σήμα βλάβης σύμφωνα με την παράγραφο 5.9 του κανονισμού αριθ. 123. Παραμένει ενεργοποιημένο όταν παρουσιαστεί βλάβη. Μπορεί να αναιρείται προσωρινά αλλά επαναλαμβάνεται ανεξάρτητα αν η διάταξη η οποία θέτει ή διακόπτει τη λειτουργία του κινητήρα, είναι αναμμένη ή σβησμένη.
 6.22.8.3. Το ενδεικτικό που υποδεικνύει ότι ο οδηγός έχει τοποθετήσει το σύστημα σε μια κατάσταση σύμφωνα με την παράγραφο 5.8 του κανονισμού 123 είναι προαιρετικό.
 6.22.9. Άλλες απαιτήσεις
 6.22.9.1. Το AFS επιτρέπεται μόνον σε συνδυασμό με την εγκατάσταση διάταξης(-εων) καθαρισμού προβολέων σύμφωνα με τον κανονισμό αριθ. 45 (23) για αυτές τουλάχιστον τις μονάδες φωτισμού, οι οποίες επισημαίνονται στο σημείο 9.3. του εντύπου κοινοποίησης που συμμορφώνονται με το υπόδειγμα στο παράρτημα 1 του κανονισμού αριθ. 123, εάν ο συνολικός στόχος της φωτεινής ροής των πηγών φωτός υπερβαίνει ανά πλευρά τα 2 000 lm και συμβάλλουν στην κατηγορία C (βασικής) δέσμης διασταύρωσης.
 6.22.9.2. Έλεγχος συμμόρφωσης με τις απαιτήσεις αυτόματης λειτουργίας του AFS
 6.22.9.2.1. Ο αιτών πρέπει να αποδείξει με ακριβή περιγραφή ή άλλα αποδεκτά μέσα στην αρμόδια για την έγκριση τύπου αρχή:
 α)
 την αντιστοιχία των σημάτων χειρισμού του AFS
 i)
 με την περιγραφή που απαιτείται στην παράγραφο 3.2.6. του παρόντος κανονισμού και
 ii)
 με τα αντίστοιχα σήματα χειρισμού του AFS που προσδιορίζονται στα έγγραφα έγκρισης τύπου·


text:
και
 β)
 τη συμμόρφωση με τις απαιτήσεις αυτόματης λειτουργίας σύμφωνα με τις παραγράφους 6.22.7.4.1 έως 6.22.7.4.5 παραπάνω.
 6.22.9.2.2. Για να ελεγχθεί αν η αυτόματη λειτουργία του AFS προκαλεί ενόχληση, σύμφωνα με την παράγραφο 6.22.7.4, η τεχνική υπηρεσία πραγματοποιεί δοκιμή οδικής συμπεριφοράς κατά την οποία δοκιμάζονται όλες οι καταστάσεις που αφορούν το σύστημα χειρισμού με βάση την περιγραφή των αιτούντων· στην έκθεσή της κοινοποιείται αν ενεργοποιούνται, λειτουργούν οι απενεργοποιούνται όλοι οι τρόποι λειτουργίας σύμφωνα με την περιγραφή του αιτούντος· επίσης αναφέρεται κάθε ελαττωματική λειτουργία (για παράδειγμα υπερβολική γωνία ή τρεμόσβημα), αν υπάρχει.
 6.22.9.3. Η συνολική μέγιστη ένταση των μονάδων φωτισμού που μπορούν να ενεργοποιούνται ταυτόχρονα για την παροχή του φωτισμού της δέσμης πορείας ή των τρόπων λειτουργίας του, εάν υπάρχουν, δεν υπερβαίνει τα 430 000 cd, που αντιστοιχεί σε τιμή αναφοράς 100.
 Η εν λόγω μέγιστη ένταση υπολογίζεται ως άθροισμα των μεμονωμένων τιμών αναφοράς που αναγράφονται στις διάφορες μονάδες εγκατάστασης, οι οποίες χρησιμοποιούνται ταυτόχρονα για την παροχή της δέσμης πορείας.
 6.22.9.4. Τα μέσα σύμφωνα με τις διατάξεις της παραγράφου 5.8. του κανονισμού αριθ. 123, που επιτρέπουν την προσωρινή χρήση του οχήματος σε χώρες όπου η διεξαγωγή της κυκλοφορίας γίνεται κατά τρόπο αντίθετο από εκείνον για τον οποίο έχει ζητηθεί ή έγκριση, πρέπει να εξηγούνται αναλυτικά στο εγχειρίδιο του κατόχου.
 6.23. Σήμα στάσης έκτακτης ανάγκης
 6.23.1. Παρουσία
 Προαιρετικό
 Το σήμα στάσης έκτακτης ανάγκης πρέπει να δίνεται με την ταυτόχρονη λειτουργία όλων των τοποθετημένων φανών στάσης ή των φανών-δεικτών κατεύθυνσης όπως περιγράφονται στην παράγραφο 6.22.7.
 6.23.2. Αριθμός
 Όπως προσδιορίζεται στην παράγραφο 6.5.2 ή 6.7.2.
 6.23.3. Διάταξη τοποθέτησης
 Όπως προσδιορίζεται στην παράγραφο 6.5.3 ή 6.7.3.
 6.23.4. Θέση
 Όπως προσδιορίζεται στην παράγραφο 6.5.4 ή 6.7.4.
 6.23.5. Γεωμετρική ορατότητα
 Όπως προσδιορίζεται στην παράγραφο 6.5.5 ή 6.7.5.
 6.23.6. Προσανατολισμός
 Όπως καθορίζεται στην παράγραφο 6.5.6 ή 6.7.6.
 6.23.7. Ηλεκτρικές συνδέσεις
 6.23.7.1. Όλοι οι φανοί του σήματος στάσης έκτακτης ανάγκης αναβοσβήνουν ταυτόχρονα σε συχνότητα 4 ± 1 Hz.
 6.23.7.1.1. Ωστόσο, εάν σε κάποιον από τους φανούς του σήματος στάσης έκτακτης ανάγκης στο πίσω μέρος του οχήματος χρησιμοποιούνται φωτεινές πηγές πυράκτωσης, η συχνότητα είναι 4 + 0/-1 Hz.
 6.23.7.2. Το σήμα στάσης έκτακτης ανάγκης λειτουργεί ανεξάρτητα από τους άλλους φανούς.
 6.23.7.3. Το σήμα στάσης έκτακτης ανάγκης ενεργοποιείται και απενεργοποιείται αυτόματα.
 6.23.7.3.1. Το σήμα στάσης έκτακτης ανάγκης ενεργοποιείται μόνον όταν η ταχύτητα του οχήματος υπερβαίνει τα 50 km/h και το σύστημα πέδησης προβλέπει το λογικό σήμα πέδησης έκτακτης ανάγκης που καθορίζεται στους κανονισμούς αριθ. 13 και αριθ. 13-H.
 6.23.7.3.2. Το σήμα στάσης έκτακτης ανάγκης απενεργοποιείται αυτόματα αν το λογικό σήμα πέδησης έκτακτης ανάγκης όπως ορίζεται στους κανονισμούς αριθ. 13 και αριθ. 13-H δεν προβλέπεται πλέον ή αν ενεργοποιείται το σήμα προειδοποίησης κινδύνου.
 6.23.8. Ενδεικτικό
 Προαιρετικό
 6.23.9. Άλλες απαιτήσεις
 6.23.9.1. Εκτός και αν προβλέπεται στην παράγραφο 6.23.9.2 παρακάτω, εάν ένα μηχανοκίνητο όχημα είναι εξοπλισμένο να έλκει ρυμουλκούμενο, ο διακόπτης χειρισμού του σήματος στάσης έκτακτης ανάγκης στο μηχανοκίνητο όχημα θα μπορεί επίσης να θέτει σε λειτουργία το σήμα στάσης έκτακτης ανάγκης στο ρυμουλκούμενο.
 Όταν το μηχανοκίνητο όχημα έχει ηλεκτρική σύνδεση με το ρυμουλκούμενο, η συχνότητα λειτουργίας του σήματος στάσης έκτακτης ανάγκης για αμφότερα


text:
τα οχήματα περιορίζεται στη συχνότητα που καθορίζεται στην παράγραφο 6.23.7.1.1. Ωστόσο, αν το μηχανοκίνητο όχημα μπορεί να ανιχνεύσει ότι οι φωτεινές πηγές πυράκτωσης δεν χρησιμοποιούνται στο ρυμουλκούμενο για το σήμα στάσης έκτακτης ανάγκης, η συχνότητα μπορεί να είναι εκείνη που καθορίζεται στην παράγραφο 6.23.7.1.
 6.23.9.2. Αν ένα μηχανοκίνητο όχημα είναι εξοπλισμένο να έλκει ρυμουλκούμενο που διαθέτει σύστημα πέδησης πορείας συνεχούς ή ημισυνεχούς τύπου, όπως ορίζεται στον κανονισμό αριθ.13, πρέπει να εξασφαλιστεί ότι προβλέπεται τροφοδοτικό ισχύος σταθερής τάσης μέσω ηλεκτρικής σύνδεσης για τους φανούς στάσης σε τέτοιου είδους ρυμουλκούμενα όταν χρησιμοποιείται το σύστημα πέδησης πορείας.
 Το σήμα στάσης έκτακτης ανάγκης σε όλα τα ρυμουλκούμενα του είδους αυτού μπορεί να λειτουργεί ανεξάρτητα από το ρυμουλκό όχημα και δεν απαιτείται να λειτουργεί ούτε στην ίδια συχνότητα ούτε ταυτόχρονα με αυτό του ρυμουλκού οχήματος.
 6.24. Εξωτερικός φανός εξυπηρέτησης
 6.24.1. Παρουσία
 Προαιρετική σε μηχανοκίνητα οχήματα.
 6.24.2. Αριθμός
 Χωρίς ειδικές απαιτήσεις.
 6.24.3. Διάταξη τοποθέτησης
 Χωρίς ειδικές απαιτήσεις.
 6.24.4. Θέση
 Χωρίς ειδικές απαιτήσεις.
 6.24.5. Γεωμετρική ορατότητα
 Χωρίς ειδικές απαιτήσεις.
 6.24.6. Προσανατολισμός
 Χωρίς ειδικές απαιτήσεις.
 6.24.7. Ηλεκτρικές συνδέσεις
 Χωρίς ειδικές απαιτήσεις.
 6.24.8. Ενδεικτικό
 Χωρίς ειδικές απαιτήσεις.
 6.24.9. Άλλες απαιτήσεις
 Ο εξωτερικός φανός εξυπηρέτησης δεν ενεργοποιείται παρά μόνο όταν το όχημα είναι σταματημένο και πληρούται μία ή περισσότερες από τις ακόλουθες προϋποθέσεις:
 α)
 Ο κινητήρας είναι σταματημένος· ή
 β)
 Η πόρτα του οδηγού ή του επιβάτη είναι ανοικτή· ή
 γ)
 Η πόρτα του χώρου φόρτωσης είναι ανοικτή.
 Οι διατάξεις της παραγράφου 5.10. πληρούνται σε όλες τις σταθερές θέσεις χρήσης.
 6.25. Σήμα προειδοποίησης οπίσθιας σύγκρουσης
 6.25.1. Παρουσία
 Προαιρετικό
 Το σήμα προειδοποίησης οπίσθιας σύγκρουσης δίνεται με την ταυτόχρονη λειτουργία όλων των τοποθετημένων φανών-δεικτών κατεύθυνσης όπως περιγράφονται στην παράγραφο 6.22.7.
 6.25.2. Αριθμός
 Όπως καθορίζεται στην παράγραφο 6.5.2.
 6.25.3. Διάταξη τοποθέτησης
 Όπως προσδιορίζεται στην παράγραφο 6.5.3.
 6.25.4. Θέση
 Όπως προσδιορίζεται στην παράγραφο 6.5.4.
 6.25.5. Γεωμετρική ορατότητα
 Όπως προσδιορίζεται στην παράγραφο 6.5.5.
 6.25.6. Προσανατολισμός
 Όπως προσδιορίζεται στην παράγραφο 6.5.6.
 6.25.7. Ηλεκτρικές συνδέσεις.
 Η συμμόρφωση με τις προϋποθέσεις αυτές απόδεικνύεται από τον αιτούντα, μέσω εξομοίωσης ή άλλων μέσων επαλήθευσης που είναι αποδεκτά από την αρμόδια αρχή έγκρισης τύπου.
 6.25.7.1. Όλοι οι φανοί του σήματος προειδοποίησης οπίσθιας σύγκρουσης αναβοσβήνουν ταυτόχρονα σε συχνότητα 4 +/– 1 Hz.
 6.25.7.1.1. Ωστόσο, εάν σε κάποιον από τους φανούς του σήματος προειδοποίησης οπίσθιας σύγκρουσης στο πίσω μέρος του οχήματος χρησιμοποιούνται φωτεινές πηγές πυράκτωσης, η συχνότητα είναι 4 +0/-1 Hz.
 6.25.7.2. Το σήμα προειδοποίησης οπίσθιας σύγκρουσης λειτουργεί ανεξάρτητα από τους άλλους φανούς.
 6.25.7.3. Το σήμα προειδοποίησης οπίσθιας σύγκρουσης ενεργοποιείται και απενεργοποιείται αυτόματα.
 6.25.7.4. Το σήμα προειδοποίησης οπίσθιας σύγκρουσης δεν ενεργοποιείται αν είναι ενεργοποιημένοι οι φανοί-δείκτες κατεύθυνσης, το σήμα προειδοποίησης κινδύνου ή το σήμα στάσης έκτακτης ανάγκης.
 6.25.7.5. Το σήμα προειδοποίησης οπίσθιας σύγκρουσης μπορεί να ενεργοποιείται μόνο υπό τους ακόλουθους όρους:
 Vr
 ενεργοποίηση
 Vr > 30 km/h
 TTC ≤ 1,4
 Vr ≤ 30 km/h
 TTC ≤ 1,4/30 × Vr
 «Vr (σχετική ταχύτητα)»: νοείται η διαφορά στην ταχύτητα μεταξύ ενός οχήματος με σήμα προειδοποίησης οπίσθιας σύγκρουσης και του οχήματος που ακολουθεί στην ίδια λωρίδα του δρόμου.
 «TTC (Χρόνος πρόσκρουσης )»: νοείται ο υπολογιζόμενος χρόνος για ένα όχημα με σήμα προειδοποίησης οπίσθιας σύγκρουσης και του


text:
οχήματος που ακολουθεί σύγκρουσης με την υπόθεση ότι η σχετική ταχύτητα στο χρόνο εκτίμησης παραμένει σταθερή.
 6.25.7.6. Η περίοδος ενεργοποίησης του σήματος προειδοποίησης οπίσθιας σύγκρουσης δεν υπερβαίνει τα 3 δευτερόλεπτα.
 6.25.8. Ενδεικτικό
 Προαιρετικό
 7. ΤΡΟΠΟΠΟΙΗΣΕΙΣ ΚΑΙ ΕΠΕΚΤΑΣΕΙΣ ΤΗΣ ΕΓΚΡΙΣΗΣ ΤΥΠΟΥ ΤΟΥ ΟΧΗΜΑΤΟΣ Ή ΤΗΣ ΤΟΠΟΘΕΤΗΣΗΣ ΤΩΝ ΔΙΑΤΑΞΕΩΝ ΦΩΤΙΣΜΟΥ ΚΑΙ ΦΩΤΕΙΝΗΣ ΣΗΜΑΤΟΔΟΤΗΣΗΣ
 7.1.
 Κάθε τροποποίηση του τύπου οχήματος ή της τοποθέτησης των διατάξεων φωτισμού ή φωτεινής σηματοδότησης ή του καταλόγου που αναφέρεται στην παράγραφο 3.2.2. ανωτέρω, κοινοποιείται στη διοικητική αρχή που έχει εγκρίνει τον τύπο. Η αρχή τότε μπορεί είτε:
 7.1.1.
 να θεωρήσει ότι οι τροποποιήσεις που πραγματοποιήθηκαν είναι μάλλον απίθανο να έχουν σημαντική αρνητική επίδραση και ότι, οπωσδήποτε, το όχημα εξακολουθεί να πληροί τις προϋποθέσεις· ή
 7.1.2.
 να ζητήσει μια επιπλέον έκθεση δοκιμής από την τεχνική υπηρεσία που είναι υπεύθυνη για τη διεξαγωγή των δοκιμών.
 7.2.
 Στα μέρη της συμφωνίας που εφαρμόζουν τον παρόντα κανονισμό κοινοποιείται με τη διαδικασία που ορίζεται στην παράγραφο 4.3 επιβεβαίωση επέκτασης ή απόρριψης της έγκρισης, με προσδιορισμό των επελθουσών αλλαγών.
 7.3.
 Η αρμόδια αρχή που χορηγεί την επέκταση της έγκρισης δίδει έναν αριθμό σειράς για μια τέτοια επέκταση και πληροφορεί τα υπόλοιπα μέρη της συμφωνίας του 1958 που εφαρμόζουν τον παρόντα κανονισμό μέσω εντύπου κοινοποίησης, σύμφωνα με το υπόδειγμα του παραρτήματος 1 του παρόντος κανονισμού.
 8. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 Οι διαδικασίες συμμόρφωσης της παραγωγής πρέπει να είναι σύμφωνες με τις προβλεπόμενες στη συμφωνία, προσάρτημα 2 (E/ECE/324-E/ECE/TRANS/505/ Αναθ.2), με τις ακόλουθες απαιτήσεις:
 8.1.
 Κάθε όχημα εγκεκριμένο βάσει του παρόντος κανονισμού πρέπει να είναι κατασκευασμένο έτσι ώστε να συμμορφώνεται με τον εγκεκριμένο τύπο πληρώντας τις απαιτήσεις που προβλέπονται στις παραγράφους 5 και 6 ανωτέρω.
 8.2.
 Ο δικαιούχος της έγκρισης ειδικότερα:
 8.2.1.
 διασφαλίζει την ύπαρξη διαδικασιών για τον αποτελεσματικό ποιοτικό έλεγχο του οχήματος όσον αφορά το σύνολο των πτυχών που έχουν σχέση με συμμόρφωση στις απαιτήσεις των παραγράφων 5 και 6 ανωτέρω·
 8.2.2.
 διασφαλίζει ότι για κάθε τύπο οχήματος εκτελούνται τουλάχιστον οι δοκιμές που περιγράφονται στο παράρτημα 9 του παρόντος κανονισμού ή φυσικοί έλεγχοι από τους οποίους μπορούν να προέλθουν ισοδύναμα στοιχεία·
 8.3.
 Η αρμόδια αρχή μπορεί να εκτελεί οποιαδήποτε δοκιμή περιγράφεται στον παρόντα κανονισμό. Οι δοκιμές αυτές θα γίνονται σε δείγματα επιλεγόμενα τυχαίως χωρίς να προκαλείται πρόβλημα στις δεσμεύσεις παράδοσης των κατασκευαστών.
 8.4.
 Η αρμόδια αρχή πρέπει να επιδιώκει την επίτευξη συχνότητας επιθεωρήσεων ίσης με μια φορά το χρόνο. Ωστόσο, αυτό επαφίεται στη διακριτική ευχέρεια της αρμόδιας αρχής και στην εμπιστοσύνη της στις ρυθμίσεις διασφάλισης αποτελεσματικού ελέγχου της συμμόρφωσης της παραγωγής. Στην περίπτωση καταγραφής αρνητικών αποτελεσμάτων, η αρμόδια αρχή πρέπει να διασφαλίζει τη λήψη όλων των αναγκαίων μέτρων για αποκατάσταση όσο το δυνατό συντομότερο της συμμόρφωσης της παραγωγής.
 9. ΚΥΡΩΣΕΙΣ ΓΙΑ ΜΗ ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ
 9.1.
 Η έγκριση που χορηγείται όσον αφορά ένα τύπο οχήματος βάσει του παρόντος κανονισμού μπορεί να ανακληθεί εάν δεν πληρούνται οι σχετικές απαιτήσεις ή εάν ένα όχημα που φέρει το σήμα εγκρίσεως δεν συμμορφώνεται με τον εγκεκριμένο τύπο.
 9.2.
 Εάν ένα συμβαλλόμενο μέρος της συμφωνίας που εφαρμόζει τον παρόντα κανονισμό ανακαλέσει προηγουμένως χορηγηθείσα από αυτό έγκριση, ενημερώνει αμέσως σχετικά τα υπόλοιπα συμβαλλόμενα


text:
μέρη που εφαρμόζουν τον παρόντα κανονισμό, μέσω εντύπου κοινοποίησης σύμφωνο με το υπόδειγμα του παραρτήματος 1 του παρόντος κανονισμού.
 10. ΟΡΙΣΤΙΚΗ ΔΙΑΚΟΠΗ ΠΑΡΑΓΩΓΗΣ
 Εάν ο κάτοχος της έγκρισης παύσει οριστικά να κατασκευάζει τύπο οχήματος που έχει εγκριθεί σύμφωνα με τον παρόντα κανονισμό, ενημερώνει σχετικά την αρχή η οποία έχει χορηγήσει την έγκριση. Με την λήψη της σχετικής γνωστοποίησης, η αρχή αυτή ενημερώνει σχετικά τα υπόλοιπα μέρη της συμφωνίας που εφαρμόζουν τον παρόντα κανονισμό μέσω εντύπου κοινοποίησης σύμφωνα με το υπόδειγμα του παραρτήματος 1 του παρόντος κανονισμού.
 11. ΟΝΟΜΑΤΑ ΚΑΙ ΔΙΕΥΘΥΝΣΕΙΣ ΤΩΝ ΤΕΧΝΙΚΩΝ ΥΠΗΡΕΣΙΩΝ ΠΟΥ ΕΙΝΑΙ ΑΡΜΟΔΙΕΣ ΓΙΑ ΤΗ ΔΙΕΝΕΡΓΕΙΑ ΔΟΚΙΜΩΝ ΕΓΚΡΙΣΗΣ, ΚΑΘΩΣ ΚΑΙ ΤΩΝ ΔΙΟΙΚΗΤΙΚΩΝ ΑΡΧΩΝ
 Τα μέρη της συμφωνίας του 1958 που εφαρμόζουν τον παρόντα κανονισμό ανακοινώνουν στη Γραμματεία των Ηνωμένων Εθνών τα ονόματα και τις διευθύνσεις των τεχνικών υπηρεσιών που είναι υπεύθυνες για τη διεξαγωγή δοκιμών έγκρισης και τις διοικητικές αρχές που χορηγούν τις εγκρίσεις, στις οποίες πρέπει να αποστέλλονται τα έντυπα πιστοποίησης έγκρισης ή απόρριψης ή επέκτασης ή ανάκλησης έγκρισης, που εκδίδονται σε άλλες χώρες.
 12. ΜΕΤΑΒΑΤΙΚΕΣ ΔΙΑΤΑΞΕΙΣ
 12.1.
 Κατά παρέκκλιση των παρακάτω μεταβατικών διατάξεων, τα συμβαλλόμενα μέρη που θέτουν σε εφαρμογή τον παρόντα κανονισμό μετά την ημερομηνία έναρξης ισχύος της πλέον πρόσφατης σειράς τροποποιήσεων δεν είναι υποχρεωμένα να αποδέχονται εγκρίσεις που χορηγήθηκαν σύμφωνα με οποιαδήποτε από τις προηγούμενες σειρές τροποποιήσεων του παρόντος κανονισμού.
 12.2.
 Τα συμβαλλόμενα μέρη που εφαρμόζουν τον παρόντα κανονισμό δεν πρέπει να αρνούνται τη χορήγηση επεκτάσεων των εγκρίσεων κατά την προηγούμενη σειρά τροποποιήσεων του παρόντος κανονισμού.
 12.3.
 Μέχρι διαφορετικής ενημέρωσης του Γενικού Γραμματέα των Ηνωμένων Εθνών, η Ιαπωνία δηλώνει ότι σε σχέση με την τοποθέτηση διατάξεων φωτισμού και φωτεινής σηματοδότησης, η Ιαπωνία δεσμεύεται μόνο από τις υποχρεώσεις της συμφωνίας στην οποία είναι συνημμένος ο παρών κανονισμός όσον αφορά οχήματα των κατηγοριών M1 και N1.
 12.4.
 Από την επίσημη ημερομηνία έναρξης ισχύος της σειράς τροποποιήσεων 03, ουδέν συμβαλλόμενο μέρος που εφαρμόζει τον παρόντα κανονισμό αρνείται τη χορήγηση έγκρισης βάσει του παρόντος κανονισμού όπως τροποποιήθηκε με τη σειρά τροποποιήσεων 03.
 12.5.
 Ύστερα από 12 μήνες από την ημερομηνία έναρξης ισχύος της 03 σειράς τροποποιήσεων, τα συμβαλλόμενα μέρη που εφαρμόζουν τον παρόντα κανονισμό χορηγούν εγκρίσεις μόνον αν ο προς έγκριση τύπος οχήματος πληροί τις απαιτήσεις του παρόντος κανονισμού όπως τροποποιήθηκε με τη σειρά τροποποιήσεων 03.
 12.6.
 Έως 36 μήνες από την ημερομηνία έναρξης ισχύος της σειράς τροποποιήσεων 03 του παρόντος κανονισμού, ουδέν συμβαλλόμενο μέρος που εφαρμόζει τον παρόντα κανονισμό αρνείται εθνικού ή περιφερειακού τύπου έγκριση οχήματος τύπου που εγκρίθηκε κατά τις προηγούμενες σειρές τροποποιήσεων του παρόντος κανονισμού.
 12.7.
 Ύστερα από 36 μήνες από τη θέση σε ισχύ της σειράς τροποποιήσεων 03 του παρόντος κανονισμού, τα συμβαλλόμενα μέρη που εφαρμόζουν τον παρόντα κανονισμό μπορούν να αρνούνται πρώτη εθνική ή περιφερειακή καταχώρηση (πρώτη είσοδο σε υπηρεσία) οχήματος που δεν πληροί τις απαιτήσεις της σειράς τροποποιήσεων 03 του παρόντος κανονισμού.
 12.8.
 Ύστερα από 60 μήνες από την ημερομηνία έναρξης ισχύος της σειράς τροποποιήσεων 03 του παρόντος κανονισμού, εγκρίσεις βάσει του παρόντος κανονισμού παύουν να ισχύουν, εκτός στην περίπτωση τύπων οχημάτων που συμμορφώνονται με τις απαιτήσεις του παρόντος κανονισμού όπως


text:
τροποποιήθηκε με τη σειρά τροποποιήσεων 03.
 12.9.
 Κατά παρέκκλιση των διατάξεων της παραγράφου 12.7 ή 12.8 ανωτέρω, εγκρίσεις τύπων οχημάτων κατά τις προηγούμενες σειρές τροποποιήσεων του παρόντος κανονισμού που δεν επηρεάζονται από την σειρά τροποποιήσεων 03 παραμένουν έγκυρες και τα συμβαλλόμενα μέρη που εφαρμόζουν τον κανονισμό εξακολουθούν να τις αποδέχονται.
 12.10.
 Ύστερα από 36 μήνες από την ενάρξη ισχύος του συμπληρώματος 3 της σειράς τροποποιήσεων 03, τα συμβαλλόμενα μέρη που εφαρμόζουν τον παρόντα κανονισμό χορηγούν εγκρίσεις μόνο εάν ο τύπος οχήματος που υποβάλλεται προς έγκριση πληροί τις απαιτήσεις του παρόντα κανονισμού, όπως τροποποιήθηκε με το συμπλήρωμα 3 της σειράς τροποποιήσεων 03.
 12.11.
 Από την επίσημη ημερομηνία έναρξης ισχύος της σειράς τροποποιήσεων 04, ουδέν συμβαλλόμενο μέρος που εφαρμόζει τον παρόντα κανονισμό αρνείται τη χορήγηση έγκρισης βάσει του παρόντος κανονισμού όπως τροποποιήθηκε με τη σειρά τροποποιήσεων 04.
 12.12.
 Ύστερα από 30 μήνες για τα οχήματα των κατηγοριών M1 και N1 και 48 μήνες για τα οχήματα άλλων κατηγοριών μετά την επίσημη ημερομηνία έναρξης ισχύος της σειράς τροποποιήσεων 04, τα συμβαλλόμενα μέρη που εφαρμόζουν τον παρόντα κανονισμό χορηγούν εγκρίσεις μόνον αν ο προς έγκριση τύπος οχήματος πληροί τις απαιτήσεις του παρόντος κανονισμού, όπως τροποποιήθηκε με τη σειρά τροποποιήσεων 04.
 12.13.
 Έως 30 μήνες για τα οχήματα των κατηγοριών M1 και N1 και 48 μήνες για τα οχήματα άλλων κατηγοριών μετά την επίσημη ημερομηνία έναρξης ισχύος της σειράς τροποποιήσεων 04, τα συμβαλλόμενα μέρη που εφαρμόζουν τον παρόντα κανονισμό χορηγούν εγκρίσεις μόνον αν οι προς έγκριση τύποι οχήματος πληρούν τις απαιτήσεις του παρόντος κανονισμού όπως τροποποιήθηκε από τις προγενέστερες σειρές τροποποιήσεων.
 12.14.
 Οι εγκρίσεις που χορηγούνται σύμφωνα με τον παρόντα κανονισμό πριν από 30 μήνες για τα οχήματα των κατηγοριών M1 και N1 και πριν από 48 μήνες για οχήματα άλλων κατηγοριών μετά την επίσημη ημερομηνία έναρξης ισχύος της σειράς τροποποιήσεων 04 και όλες οι επεκτάσεις των εγκρίσεων, συμπεριλαμβανομένων εκείνων σε προηγούμενες σειρές τροποποιήσεων που χορηγήθηκαν μεταγενέστερα, εξακολουθούν να ισχύουν επ' αόριστον. Εάν ο τύπος οχήματος που έχει εγκριθεί σύμφωνα με την προηγούμενη σειρά τροποποιήσεων πληροί τις απαιτήσεις του παρόντος κανονισμού όπως τροποποιήθηκε με τη σειρά τροποποιήσεων 04, το συμβαλλόμενο μέρος που χορήγησε την έγκριση ενημερώνει αμέσως τα άλλα συμβαλλόμενα μέρη που εφαρμόζουν τον παρόντα κανονισμό.
 12.15.
 Ουδέν συμβαλλόμενο μέρος που εφαρμόζει τον παρόντα κανονισμό αρνείται εθνικού ή περιφερειακού τύπου έγκριση οχήματος τύπου που εγκρίθηκε κατά τη σειρά τροποποιήσεων 04 του παρόντος κανονισμού.
 12.16.
 Κατά παρέκκλιση των μεταβατικών διατάξεων ανωτέρω, τα συμβαλλόμενα μέρη, στα οποία η εφαρμογή του κανονισμού αριθ. 112 τίθεται σε ισχύ μετά την ημερομηνία έναρξης ισχύος της σειράς τροποποιήσεων 04 του παρόντος κανονισμού, είναι υποχρεωμένα να αποδεχθούν τις εγκρίσεις, εάν ο τύπος οχήματος που πρέπει να εγκριθεί δεν ανταποκρίνεται στις απαιτήσεις των παραγράφων 6.1.2 και 6.2.2, όπως τροποποιήθηκαν με τη σειρά τροποποιήσεων 04 του παρόντος κανονισμού όσον αφορά τον κανονισμό αριθ. 112.
 12.17.
 Η παράγραφος 6.19.7.3. τίθεται σε ισχύ 30 μήνες για νέους τύπους οχημάτων των κατηγοριών M1 και N1 και 48 μήνες για νέους τύπους οχημάτων άλλων κατηγοριών μετά την ημερομηνία έναρξης ισχύος της σειράς τροποποιήσεων 04.
 12.18.
 Τα συμβαλλόμενα μέρη


text:
που εφαρμόζουν τον παρόντα κανονισμό εξακολουθούν να χορηγούν εγκρίσεις σε τύπους οχημάτων που δεν ανταποκρίνονται στις απαιτήσεις της παραγράφου 5.2.1. του συμπληρώματος 2 της σειράς τροποποιήσεων 04, αν εφοδιαστούν με προβολείς που εγκρίθηκαν με τον κανονισμό αριθ. 98 (πριν από το συμπλήρωμα 9) ή τον κανονισμό αριθ. 112 (πριν από το συμπλήρωμα 8).
 12.19.
 Ύστερα από 36 μήνες από την ημερομηνία θέσης σε ισχύ του συμπληρώματος 3 της σειράς τροπολογιών 04, τα συμβαλλόμενα μέρη που εφαρμόζουν τον παρόντα κανονισμό χορηγούν εγκρίσεις μόνο αν ο τύπος οχήματος που υποβάλλεται προς έγκριση πληροί τις απαιτήσεις των παραγράφων 3.2.7 και 5.27. του παρόντος κανονισμού, όπως τροποποιήθηκε με το συμπλήρωμα 3 της σειράς τροποποιήσεων 04.
 12.20.
 Τα συμβαλλόμενα μέρη που εφαρμόζουν τον παρόντα κανονισμό δεν δύνανται να αρνηθούν τη χορήγηση επεκτάσεων για τις εγκρίσεις που χορηγήθηκαν σε όλες τις προηγούμενες εκδόσεις του παρόντος κανονισμού και οι οποίες εξακολουθούν να ισχύουν.
 12.21.
 Από την επίσημη ημερομηνία έναρξης ισχύος της σειράς τροποποιήσεων 05, ουδέν συμβαλλόμενο μέρος που εφαρμόζει τον παρόντα κανονισμό αρνείται τη χορήγηση έγκρισης βάσει του παρόντος κανονισμού όπως τροποποιήθηκε με τη σειρά τροποποιήσεων 05.
 12.22.
 Ύστερα από 48 μήνες από την επίσημη ημερομηνία έναρξης ισχύος της σειράς τροπολογιών 05, τα συμβαλλόμενα μέρη που εφαρμόζουν τον παρόντα κανονισμό χορηγούν εγκρίσεις μόνον εάν ο τύπος οχήματος που υποβάλλεται προς έγκριση πληροί τις απαιτήσεις του παρόντος κανονισμού, όπως τροποποιήθηκε με τη σειρά τροπολογιών 05.
 12.23.
 Τα συμβαλλόμενα μέρη που εφαρμόζουν τον παρόντα κανονισμό εξακολουθούν να χορηγούν εγκρίσεις στους τύπους εκείνους οχημάτων που συμμορφώνονται με τις απαιτήσεις του παρόντος κανονισμού όπως τροποποιήθηκε από τις προηγούμενες σειρές τροποποιήσεων κατά τη διάρκεια της περιόδου 48 μηνών, η οποία ακολουθεί την ημερομηνία έναρξης ισχύος της σειράς τροποποιήσεων 05.
 12.24.
 Ουδέν συμβαλλόμενο μέρος που εφαρμόζει τον παρόντα κανονισμό αρνείται εθνικού ή περιφερειακού τύπου έγκριση οχήματος τύπου που εγκρίθηκε κατά τη σειρά τροποποιήσεων 05 του παρόντος κανονισμού.
 12.25.
 Για διάστημα 48 μηνών από την ημερομηνία έναρξης ισχύος της σειράς τροποποιήσεων 05 του παρόντος κανονισμού, ουδέν συμβαλλόμενο μέρος που εφαρμόζει τον παρόντα κανονισμό αρνείται εθνικού ή περιφερειακού τύπου έγκριση οχήματος τύπου που εγκρίθηκε κατά τις προηγούμενες σειρές τροποποιήσεων του παρόντος κανονισμού.
 12.26.
 Οι εγκρίσεις οι οποίες σύμφωνα με τον παρόντα κανονισμό ισχύουν πριν από την έναρξη ισχύος των σειράς τροποποιήσεων 05 του παρόντος κανονισμού παραμένουν έγκυρες επ’ αόριστον.
 12.27.
 Ύστερα από 66 μήνες για νέους τύπους οχημάτων των κατηγοριών M1 και N1 και από 84 μήνες για νέους τύπους οχημάτων άλλων κατηγοριών μετά την επίσημη ημερομηνία έναρξης ισχύος της σειράς τροποποιήσεων 05 του παρόντος κανονισμού, τα συμβαλλόμενα μέρη που εφαρμόζουν τον παρόντα κανονισμό χορηγούν εγκρίσεις μόνο αν ο προς έγκριση τύπος οχήματος πληροί τις απαιτήσεις του παρόντος κανονισμού, όπως τροποποιήθηκε από τη σειρά τροποποιήσεων 05 εκτός των παραγράφων 6.2.7.6.2 και 6.2.7.6.3. Οι εγκρίσεις οι οποίες σύμφωνα με τον παρόντα κανονισμό ισχύουν πριν από αυτές τις ημερομηνίες παραμένουν έγκυρες επ’ αόριστον και η επέκταση των εγκρίσεων χορηγείται κατόπιν.
 (1) Όπως ορίζεται στο παράρτημα 7 του ενοποιημένου ψηφίσματος σχετικά με την κατασκευή οχημάτων (R.E.3), (έγγραφο TRANS/WP.29/78/Αναθ. 1/Τροπ. 2 όπως τροποποιήθηκε τελευταία από την Τροπ. 4).
 (2)


text:
Για διευκρινίσεις βλέπε παράρτημα 10.
 (3) Στην περίπτωση διατάξεων φωτισμού για την οπίσθια πινακίδα κυκλοφορίας και για τους δείκτες κατεύθυνσης των κατηγοριών 5 και 6, χρησιμοποιείται η «επιφάνεια εκπομπής του φωτός».
 (4) Παραδείγματα για να καταστεί δυνατή η λήψη απόφασης όσον αφορά τους αμοιβαίως ενσωματωμένους φανούς διατίθενται στο παράρτημα 3, μέρος 7.
 (5) Δημοσίευση της Διεθνούς Επιτροπής Φωτισμού (CIE) 15.2, 1986, Χρωματομετρία, η χρωματομετρική συσκευή αναφοράς CIE 1931.
 (6) 1 για τη Γερμανία, 2 για τη Γαλλία, 3 για την Ιταλία, 4 για την Ολλανδία, 5 για τη Σουηδία, 6 για το Βέλγιο, 7 για την Ουγγαρία, 8 για τη Δημοκρατία της Τσεχίας, 9 για την Ισπανία, 10 για τη Σερβία, 11 για το Ηνωμένο Βασίλειο, 12 για την Αυστρία, 13 για το Λουξεμβούργο, 14 για την Ελβετία, 15 (άνευ αντιστοιχίας), 16 για τη Νορβηγία, 17 για τη Φινλανδία, 18 για τη Δανία, 19 για τη Ρουμανία, 20 για την Πολωνία, 21 για την Πορτογαλία, 22 για τη Ρωσική Ομοσπονδία, 23 για την Ελλάδα, 24 για την Ιρλανδία, 25 για την Κροατία, 26 για τη Σλοβενία, 27 για τη Σλοβακία, 28 για τη Λευκορωσία, 29 για την Εσθονία, 30 (άνευ αντιστοιχίας), 31 για τη Βοσνία και Ερζεγοβίνη, 32 για τη Λετονία, 33 (άνευ αντιστοιχίας), 34 για τη Βουλγαρία, 35 (άνευ αντιστοιχίας), 36 για τη Λιθουανία, 37 για την Τουρκία, 38 (άνευ αντιστοιχίας), 39 για το Αζερμπαϊτζάν, 40 για την Πρώην Γιουγκοσλαβική Δημοκρατία της Μακεδονίας, 41 (άνευ αντιστοιχίας), 42 για την Ευρωπαϊκή Ένωση (Εγκρίσεις που χορηγούνται από τα κράτη μέλη χρησιμοποιώντας το αντίστοιχο σύμβολο ΟΕΕ), 43 για την Ιαπωνία, 44 (άνευ αντιστοιχίας), 45 για την Αυστραλία, 46 για την Ουκρανία, 47 για τη Νότια Αφρική, 48 για τη Νέα Ζηλανδία, 49 για την Κύπρο, 50 για τη Μάλτα, 51 για τη Δημοκρατία της Κορέας, 52 για τη Μαλαισία, 53 για την Ταϊλάνδη, 54 και 55 (άνευ αντιστοιχίας), 56 για το Μαυροβούνιο, 57 (άνευ αντιστοιχίας) και 58 για την Τυνησία. Επόμενοι αριθμοί εκχωρούνται σε άλλες χώρες κατά χρονολογική σειρά υπογραφής εκ μέρους τους ή προσχώρησής τους στη συμφωνία σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία είναι δυνατόν να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές, οι δε αριθμοί που εκχωρούνται κατ’ αυτόν τον τρόπο κοινοποιούνται από τη Γενική Γραμματεία των Ηνωμένων Εθνών στα συμβαλλόμενα μέρη της συμφωνίας.
 (7) Αυτό δεν ισχύει για ειδικά αντικείμενα τα οποία μπορεί να έχουν προστεθεί στο εξωτερικό κέλυφος των προβολέων.
 (8) Η μέτρηση των συντεταγμένων χρωματικότητας του φωτός που εκπέμπουν οι φανοί δεν αποτελεί μέρος του παρόντος κανονισμού.
 (9) Γνωστός και ως λευκός ή άχρωμος αντανακλαστήρας.
 (10) Ο παρών κανονισμός δεν εμποδίζει τα συμβαλλόμενα μέρη που εφαρμόζουν τον παρόντα κανονισμό να επιτρέπουν στο έδαφός τους τη χρήση λευκών σημάνσεων ευδιακριτότητας στο πίσω μέρος.
 (11) Όπως ορίζεται στο παράρτημα 7 του ενοποιημένου ψηφίσματος σχετικά με την κατασκευή οχημάτων (R.E.3), (έγγραφο TRANS/WP.29/78/Αναθ. 1/Τροπ. 2 όπως τροποποιήθηκε τελευταία από την Τροπ. 4).
 (12) Τα συμβαλλόμενα μέρη


text:
στους αντίστοιχους κανονισμούς μπορούν πάντοτε να απαγορεύουν τη χρήση συστημάτων καθαρισμού στην περίπτωση που οι τοποθετημένοι φανοί έχουν πλαστικούς φακούς χαρακτηριζόμενους ως «PL».
 (13) Όπως ορίζεται στο παράρτημα 7 του ενοποιημένου ψηφίσματος σχετικά με την κατασκευή οχημάτων (R.E.3), (έγγραφο TRANS/WP.29/78/Αναθ. 1/Τροπ. 2 όπως τροποποιήθηκε τελευταία από την Τροπ. 4).
 (14) Νέοι τύποι οχήματος που δεν συμμορφώνονται με την παρούσα διάταξη μπορούν να εξακολουθήσουν να εγκρίνονται μέχρι 18 μήνες μετά την έναρξη ισχύος του συμπληρώματος 4 της 03 σειράς τροποποιήσεων.
 (15) Η τιμή των 5° για νεκρή γωνία ορατότητας όπισθεν του πλευρικού δείκτη κατεύθυνσης, αποτελεί ανώτατο όριο. d < 2,50 m.
 (16) Βλέπε υποσημείωση 14.
 (17) Τα συμβαλλόμενα μέρη που δεν εφαρμόζουν τον κανονισμό αριθ. 87 μπορούν να απαγορεύσουν την παρουσία DRL (όπως διευκρινίζεται στην παράγραφο 5.22) με βάση τους εθνικούς κανονισμούς.
 (18) Νέοι τύποι οχήματος που δεν συμμορφώνονται με την παρούσα διάταξη μπορούν να εξακολουθήσουν να εγκρίνονται μέχρι 18 μήνες μετά την έναρξη ισχύος του συμπληρώματος 4 της 03 σειράς τροποποιήσεων.
 (19) Η διάταξη αυτή δεν ισχύει για διάστημα 5 ετών από την επίσημη ημερομηνία έναρξης ισχύος της 03 σειράς τροποποιήσεων του παρόντος κανονισμού.
 (20) Σε περίπτωση πρόσθετων «δύο συμμετρικά τοποθετημένων μονάδων φωτισμού» η οριζόντια απόσταση μπορεί να είναι 200 mm (C στο σχήμα).
 (21) Οι κατευθύνσεις κυκλοφορίας είναι διαχωρισμένες με έργα οδοποιίας ή είναι καθορισμένη η αντίστοιχη πλευρική απόσταση του αντίθετου ρεύματος κυκλοφορίας. Αυτό συνεπάγεται τη μείωση υπερβολικής στιγμιαίας τύφλωσης από τους προβολείς οχημάτων από την κυκλοφορία στο αντίθετο ρεύμα.
 (22) Αυτή η διάταξη δεν ισχύει αν ο φωτισμός της δέσμης διασταύρωσης ενεργοποιείται όταν παράγεται φωτισμός στροφής για δεξιά στροφή σε περίπτωση κυκλοφορίας στα δεξιά του δρόμου (αριστερή στροφή σε περίπτωση κυκλοφορίας στα αριστερά).
 (23) Τα συμβαλλόμενα μέρη στους αντίστοιχους κανονισμούς μπορούν πάντοτε να απαγορεύουν τη χρήση συστημάτων καθαρισμού στην περίπτωση που οι τοποθετημένοι φανοί έχουν πλαστικούς φακούς χαρακτηριζόμενους ως "PL".
 ΠΑΡΑΡΤΗΜΑ 1
 ΚΟΙΝΟΠΟΙΗΣΗ
 [Μέγιστο μέγεθος: A4 (210 × 297 mm)]
 ΠΑΡΑΡΤΗΜΑ 2
 ΡΥΘΜΙΣΕΙΣ ΓΙΑ ΤΑ ΣΗΜΑΤΑ ΕΓΚΡΙΣΗΣ
 ΥΠΟΔΕΙΓΜΑ A
 (Βλέπε παράγραφο 4.4 του παρόντος κανονισμού)
 Το ανωτέρω σήμα έγκρισης τοποθετημένο σε όχημα δείχνει ότι, όσον αφορά την τοποθέτηση διατάξεων φωτισμού και φωτεινής σηματοδότησης, ο σχετικός τύπος οχήματος έχει εγκριθεί στις Κάτω Χώρες (E4) σύμφωνα με τον κανονισμό αριθ. 48, όπως τροποποιήθηκε από τη σειρά τροποποιήσεων 05. Ο αριθμός έγκρισης δείχνει ότι η έγκριση χορηγήθηκε σύμφωνα με τις απαιτήσεις του κανονισμού αριθ. 48, όπως τροποποιήθηκε από τη σειρά τροποποιήσεων 05.
 ΥΠΟΔΕΙΓΜΑ B
 (βλέπε παράγραφο 4.5 του παρόντος κανονισμού)
 Το ανωτέρω σήμα έγκρισης τοποθετημένο σε όχημα δείχνει ότι ο σχετικός τύπος οχήματος έχει εγκριθεί στις Κάτω Χώρες (E 4) όσον αφορά την τοποθέτηση διατάξεων φωτισμού και φωτεινής σηματοδότησης σύμφωνα με τον κανονισμό αριθ. 48, όπως έχει τροποποιηθεί από τη 05 σειρά τροποποιήσεων και τον κανονισμό αριθ. 33 (1). Ο αριθμός έγκρισης δείχνει ότι στις ημερομηνίες στις οποίες χορηγήθηκαν οι αντίστοιχες εγκρίσεις, ο κανονισμός αριθ. 48 είχε τροποποιηθεί με τις σειρές τροποποιήσεων 05 και ο κανονισμός αριθ. 33 εξακολουθούσε να υφίσταται στην αρχική έκδοσή του.
 (1) Ο δεύτερος αριθμός δίνεται απλώς ως παράδειγμα.
 ΠΑΡΑΡΤΗΜΑ 3
 ΠΑΡΑΔΕΙΓΜΑΤΑ ΕΠΙΦΑΝΕΙΩΝ ΦΑΝΩΝ, ΑΞΟΝΩΝ, ΚΕΝΤΡΩΝ ΑΝΑΦΟΡΑΣ


text:
ΚΑΙ ΓΩΝΙΩΝ ΓΕΩΜΕΤΡΙΚΗΣ ΟΡΑΤΟΤΗΤΑΣ
 Αυτά τα παραδείγματα δείχνουν κάποιες ρυθμίσεις ώστε να βοηθήσουν στην κατανόηση των διατάξεων και δεν προορίζονται για τον περιορισμό του σχεδιασμού.
 ΚΛΕΙΔΙ για όλα τα παραδείγματα στο παρόν παράρτημα:
 1.
 Φωτίζουσα περιοχή
 2.
 Άξονας αναφοράς
 3.
 Κέντρο αναφοράς
 4.
 Γωνία γεωμετρικής ορατότητας
 5.
 Επιφάνεια εκπομπής φωτός
 6.
 Εμφανής επιφάνεια με βάση τη φωτίζουσα επιφάνεια
 7α.
 Εμφανής επιφάνεια με βάση την επιφάνεια εκπομπής φωτός σύμφωνα με την παράγραφο 2.8.α (με εξωτερικό φακό)
 7β.
 Εμφανής επιφάνεια με βάση την επιφάνεια εκπομπής φωτός σύμφωνα με την παράγραφο 2.8.β (χωρίς εξωτερικό φακό)
 8.
 Διεύθυνση ορατότητας
 IO
 Εσωτερικό οπτικό μέρος
 LG
 Φωτοδηγός
 L
 Εξωτερικός φακός
 R
 Ανακλαστήρας
 S
 Φωτεινή πηγή
 X
 Δεν είναι μέρος της εν λόγω λειτουργίας
 F1
 Λειτουργία ένα
 F2
 Λειτουργία δύο
 ΜΕΡΟΣ 1
 Επιφάνεια εκπομπής φωτός μιας διάταξης φωτεινής σηματοδότησης εκτός του αντανακλαστήρα
 ΜΕΡΟΣ 2
 Φωτίζουσα επιφάνεια μιας διάταξης φωτεινής σηματοδότησης εκτός του αντανακλαστήρα
 ΜΕΡΟΣ 3
 Παραδείγματα εμφανούς επιφάνειας με βάση τη φωτίζουσα επιφάνεια σε διάφορες διευθύνσεις γεωμετρικής ορατότητας
 ΜΕΡΟΣ 4
 Παραδείγματα εμφανούς επιφάνειας με βάση την επιφάνεια εκπομπής φωτός σε διάφορες διευθύνσεις γεωμετρικής ορατότητας
 ΜΕΡΟΣ 5
 Παραδείγματα φωτίζουσας επιφάνειας σε σύγκριση με την επιφάνεια εκπομπής φωτός στην περίπτωση «απλού φανού» (βλέπε παραγράφους 2.8 έως 2.9 του παρόντος κανονισμού)
 Παραδείγματα πηγής φωτός με οπτικό ανακλαστήρα πίσω από τον εξωτερικό φακό:
 Παράδειγμα 1
 Παράδειγμα 2
 Παραδείγματα πηγής φωτός με οπτικό ανακλαστήρα με εσωτερικό φακό πίσω από τον εξωτερικό φακό:
 Παράδειγμα 3
 Παράδειγμα 4
 Παραδείγματα πηγής φωτός με οπτικό ανακλαστήρα με εν μέρει εσωτερικό φακό πίσω από τον εξωτερικό φακό:
 Παράδειγμα 5
 Παράδειγμα 6
 Παράδειγμα οπτικού φωτοδηγού πίσω από εξωτερικό φακό:
 Παράδειγμα 7
 Παράδειγμα οπτικού φωτοδηγού ή οπτικού ανακλαστήρα πίσω από τον εξωτερικό φακό:
 Παράδειγμα 8
 Παράδειγμα πηγής φωτός με οπτικό ανακλαστήρα σε συνδυασμό με περιοχή που δεν αποτελεί μέρος αυτής της λειτουργίας, πίσω από εξωτερικό φακό:
 Παράδειγμα 9
 ΜΕΡΟΣ 6
 Παραδείγματα που δείχνουν τον προσδιορισμό της επιφάνειας εκπομπής φωτός σε σύγκριση με τη φωτίζουσα επιφάνεια (Βλέπε παράγραφοι 2.8 και 2.9. του παρόντος κανονισμού)
 Υποσημείωση: Ανάκλαση φωτός θα μπορούσε/μπορεί να συμβάλει στον προσδιορισμό της επιφάνειας εκπομπής φωτός
 Παράδειγμα Α
 Παράδειγμα Β
 Παράδειγμα Γ
 Παράδειγμα προσδιορισμού της φωτίζουσας επιφάνειας σε συνδυασμό με μια περιοχή που δεν αποτελεί μέρος της λειτουργίας:
 Παράδειγμα Δ
 Παράδειγμα προσδιορισμού της επιφάνειας εκπομπής φωτός σύμφωνα με το 2.8.α σε συνδυασμό με μια περιοχή που δεν αποτελεί μέρος της λειτουργίας:
 Παράδειγμα Ε
 Παράδειγμα προσδιορισμού της εμφανούς επιφάνειας σε συνδυασμό με μια περιοχή η οποία δεν αποτελεί μέρος της λειτουργίας και με εξωτερικό φακό με μη αδρή επιφάνεια (σύμφωνα με 2.8.β):
 ΜΕΡΟΣ 7
 Παραδείγματα για τη λήψη απόφασης σχετικά με την αμοιβαία ενσωμάτωση δύο λειτουργιών
 Στην περίπτωση με εξωτερικό φακό με αδρή υφή και τοίχο ενδιάμεσα:
 Στην περίπτωση με εξωτερικό φακό με αδρή υφή:
 Στην περίπτωση που ο εξωτερικός φακός με μη αδρή υφή εξαιρείται:
 Στην περίπτωση που ο εξωτερικός φακός με μη αδρή υφή εξαιρείται:
 Στην περίπτωση που ο εξωτερικός φακός (με ή χωρίς αδρή υφή) συμπεριλαμβάνεται:
 Στην περίπτωση που ο εξωτερικός φακός (με ή χωρίς αδρή υφή) συμπεριλαμβάνεται:
 Στην περίπτωση που εξαιρείται ο εξωτερικός φακός με αδρή